cyanic-selkie/wikianc huggingface dataset:
ಕಮಲ್ ಹಾಸನ್
ಸಂಬಂಧಗಳು
ಅವರ ವೃತ್ತಿಜೀವನದ ಬಗೆಗೆ ಹಲವಾರು ಪ್ರಶಂಸೆಗಳು, ಹೊಗಳಿಕೆಗಳನ್ನು ಹೊಂದಿದ್ದರೂ, ವೈಯಕ್ತಿಕ ಜೀವನವು ಹೊಂದಿರುವ ಅಡಚಣೆಗಳಿಂದಾಗಿ ಮಾಧ್ಯಮಗಳು ಅದನ್ನು ಬಯಲು ಮಾಡಿವೆ. ಹಾಸನ್ ಅವರ ಪ್ರಾರಂಭಿಕ ವೃತ್ತಿಜೀವನದಲ್ಲಿ, ಹಲವಾರು ತಮಿಳು ಹಾಗೂ ಮಲಯಾಳಂ ಚಿತ್ರಗಳಲ್ಲಿ ಹೆಸರಾಂತ ನಟಿ ಶ್ರೀವಿದ್ಯಾರೊಂದಿಗೆ ಅಭಿನಯಿಸಿದ್ದಾರೆ. ೧೯೭೦ರ ದಶಕದಲ್ಲಿ ಇವರಿಬ್ಬರ ಜೋಡಿಯ ಮಧ್ಯೆ ಇದ್ದ ಪ್ರಣಯವು ಪ್ರಖ್ಯಾತಿ ಪಡೆದು ಎಲ್ಲೆಡೆ ಪ್ರಕಟವಾಗಿತ್ತು, ಇದರ ಜೊತೆಗೆ ಮಲಯಾಳಂ ನಿರ್ದೇಶಕ ರೆಂಜಿತ್ ಅವರು ೨೦೦೮ರ ತಮ್ಮ ತಿರಕ್ಕಥಾ ದಲ್ಲಿ ಇವರಿಬ್ಬರ ಕಥೆಯನ್ನು ಚಿತ್ರದಲ್ಲಿ ನಿರೂಪಿಸಿದ್ದಾರೆ, ಇದರಲ್ಲಿ ಕಮಲ್ ಹಾಸನ್ ಆಗಿ ಅನೋಪ್ ಮೆನನ್ ಮತ್ತು ಶ್ರೀವಿದ್ಯಾ ಆಗಿ ಪ್ರಿಯಾಮಣಿ ನಟಿಸಿದ್ದಾರೆ. ಶ್ರೀವಿದ್ಯಾ ಅವರು ೨೦೦೬ರಲ್ಲಿ ನಿಧನ ಹೊಂದಿದರು, ಹಾಸನ್ ಅವರು ಆಕೆಯ ಕೊನೆಯ ದಿನಗಳಲ್ಲಿ ಹಾಸಿಗೆ ಹಿಡಿದಿದ್ದಾಗ ಬೇಟಿ ನೀಡುತ್ತಿದ್ದರು. ೧೯೭೮ರಲ್ಲಿ ಅವರ ೨೪ನೆಯ ವಯಸ್ಸಿನಲ್ಲಿ, ತಮಗಿಂತ ದೊಡ್ಡವಳಾದ ನೃತ್ಯಗಾತಿ ವಾಣಿ ಗಣಪತಿಯವರನ್ನು ಹಾಸನ್ ವಿವಾಹವಾದರು. ವಾಣಿಯವರು ಮದುವೆಯಾದ ತಕ್ಷಣವೇ ಹಾಸನ್ ಅವರ ಚಿತ್ರಗಳಲ್ಲಿ ಅವರಿಗೆ ಕಾಸ್ಟ್ಯೂಮ್ ವಿನ್ಯಾಸಗಾರ್ತಿಯಾಗಿ ಕೆಲಸ ಪ್ರಾರಂಬಿಸಿದರು ಹಾಗೂ ೧೯೮೦ ದಕ್ಷಿಣದ ಫಿಲ್ಮ್‌ಫೇರ್ ಪ್ರಶಸ್ತಿ ಸಮಾರಂಭದಲ್ಲಿ ಹಾಸನ್ ಅವರೊಂದಿಗೆಯೇ ಇದ್ದರು. ಆದಾಗ್ಯೂ ಈ ಜೋಡಿಯು ಹತ್ತು ವರ್ಷಗಳ ಕಾಲ ಜೊತೆಯಲ್ಲಿದ್ದು ಕಮಲ್ ಹಾಸನ್ ಅವರು ತಮ್ಮ ಸಹ ನಟಿ ಸಾರಿಕಾ ಜೊತೆಯಲ್ಲಿ ಡೇಟಿಂಗ್ ಮಾಡುತ್ತಿದ್ದುದರ ಕಾರಣ ಕೊನೆಗೆ ಬೇರೆಯಾದರು, ಹಾಸನ್ ಅವರೂ ಸಹ ಇತ್ತೀಚಿನ ಸಂದರ್ಶನದಲ್ಲಿ ವಾಣಿಯವರೊಂದಿಗೆ ಯಾವುದೇ ಸಂಬಂಧ ಇಲ್ಲ ಎಂದು ಹೇಳಿದ್ದಾರೆ. ಆನಂತರ ೧೯೮೮ರಲ್ಲಿ ಹಾಸನ್ ಸಾರಿಕಾರೊಂದಿಗೆ ವಿವಾಹವಾದರು, ಈ ಜೋಡಿಯು ಎರಡು ಮಕ್ಕಳು, ಶ್ರುತಿ ಹಾಸನ್ (ಹುಟ್ಟಿದ್ದು ೧೯೮೬) ಮತ್ತು ಅಕ್ಷರ ಹಾಸನ್ (ಹುಟ್ಟಿದ್ದು ೧೯೯೧). ಮೊದಲನೆಯವರು ಹಾಡುಗಾರ್ತಿ ಹಾಗೂ ಮುಂಬರುವ ಚಲನಚಿತ್ರ ತಾರೆ, ಎರಡನೆಯವರು ಹೆಚ್ಚಿನ ವಿದ್ಯಾಭ್ಯಾಸಕ್ಕಾಗಿ ಬೆಂಗಳೂರಿನಲ್ಲಿ ಇದ್ದಾರೆ. ಸಾರಿಕಾ, ಹಾಸನ್ ಜೊತೆ ಮದುವೆಯ ನಂತರ ಚಿತ್ರಗಳಲ್ಲಿ ನಟಿಸುವುದನ್ನು ಬಿಟ್ಟರು, ಅವರ ಮಾಜಿ-ಹೆಂಡತಿ ವಾಣಿ ಗಣಪತಿಯವರ ಸ್ಥಾನದಲ್ಲಿ ಹಾಸನ್ ಅವರ ವಸ್ತ್ರ ವಿನ್ಯಾಸ ಮಾಡುವ ಕೆಲಸ ವಹಿಸಿಕೊಂಡರು, ಹೇ ರಾಮ್ ನಲ್ಲಿ ವಸ್ತ್ರ ವಿನ್ಯಾಸವನ್ನು ಅವರೇ ಮಾಡಿದ್ದಾರೆ. ಹಾಗಿದ್ದರೂ, ಈ ಜೋಡಿಯು ೨೦೦೨ರಲ್ಲಿ ವಿಚ್ಚೇಧನಕ್ಕೆ ಅರ್ಜಿ ಸಲ್ಲಿಸಿತು, ಅದರಲ್ಲಿ ಸಾರಿಕಾ ಅವರು ತಮ್ಮನ್ನು ಹಾಸನ್ ಹಾಗೂ ಅವರ ಎರಡು ಮಕ್ಕಳಿಂದ ವಿಮುಕ್ತಿ ಕೊಡುವಂತೆ ಅರ್ಜಿಯಲ್ಲಿ ಕೋರಿದ್ದರು, ಈ ರಿವಾಜು ೨೦೦೪ ರಲ್ಲಿ ಕೊನೆಯಾಯಿತು. ಹಾಸನ್ ಅವರ ತಮಗಿಂತಲೂ ಇಪ್ಪತ್ನಾಲ್ಕು ವರ್ಷ ಚಿಕ್ಕವಳಾದ ಸಹ-ನಟಿ ಸಿಮ್ರನ್ ಬಗ್ಗಾ ಜೊತೆ ಹತ್ತಿರವಾದ ಸಂಬಂಧವು, ಈ ಜೋಡಿಯು ಬೇರೆಯಾಗಲು ಕಾರಣವಾಯಿತು.ಸಿಮ್ರನ್ ಜೊತೆಗಿನ ಸಂಕ್ಷಿಪ್ತ ಸಂಬಂಧ, ಅವರು ಹಾಸನ್ ಜೊತೆಯಲ್ಲಿ ಕ್ರಮವಾಗಿ ಎರಡು ಚಿತ್ರಗಳಾದ ಪಮ್ಮಲ್ ಕೆ ಸಂಬಂಧಂ ಮತ್ತು ಪಂಚತಂತಿರಮ್ ಗಳಲ್ಲಿ ಅಭಿನಯಿಸಿದ್ದರು, ಇದರಿಂದಾಗಿ ಆಕೆ ನೃತ್ಯ ನಿರ್ದೇಶಕ ರಾಜು ಸುಂದರಂ ಜೊತೆಗಿನ ಸಂಬಂಧವನ್ನು ಕಳೆದು ಕೊಂಡಿದ್ದಳು. ಆದಾಗ್ಯೂ, ಈ ಜೋಡಿಯು ಬಹಳ ದಿನಗಳು ಜೊತೆಗಿರಲಿಲ್ಲ, ಸಿಮ್ರನ್ ತನ್ನ ಬಾಲ್ಯ ಸ್ನೇಹಿತನ ಜೊತೆ ೨೦೦೪ರಲ್ಲಿ ವಿವಾಹವಾದಳು. ಪ್ರಸ್ತುತ ಹಾಸನ್ ಅವರು ತಮ್ಮ ಜೊತೆ ೮೦ರ ಕೊನೆಯಲ್ಲಿ ಹಾಗೂ ೯೦ರ ಪ್ರಾರಂಭದಲ್ಲಿ ಹಲವಾರು ಚಿತ್ರಗಳಲ್ಲಿ ನಟಿಸಿದ ನಟಿ ಗೌತಮಿ ತಡಿಮಲ್ಲಾ ಅವರ ಜೊತೆ ವಾಸಿಸುತ್ತಿದ್ದಾರೆ ಆಕೆ ಸ್ತನ ಕ್ಯಾನ್ಸರ್‌ನಿಂದ ಬಳಲಿ ಅಘಾತಕಾರಿ ಅನುಭವದಿಂದ ಬಳಲುತ್ತಿದ್ದಾಗ ಸಹಾಯ ಮಾಡಿದರು, ಮತ್ತು ಈ ಜೋಡಿಯು ೨೦೦೫ರಿಂದ ಸಂಬಂಧವನ್ನು ಹೊಂದಿದೆ.ಶ್ರುತಿ ಹಾಗೂ ಅಕ್ಷರರೊಂದಿಗೆ, ಗೌತಮಿಯ ಮದುವೆ ರದ್ದಾದ ಮಗಳು ಸುಬ್ಬಲಕ್ಷ್ಮಿ ಕೂಡಾ ಇವರ ಜೊತೆಯಲ್ಲಿ ವಾಸಿಸುತ್ತಾರೆ.
ಹೊರಗಿನ ಕೊಂಡಿಗಳು
ವರ್ಗ:ಭಾರತೀಯ ನಟರು ವರ್ಗ:ಚಲನಚಿತ್ರ ನಟರು
ಪದ್ಮನಾಭನಗರ
ಪದ್ಮನಾಭನಗರ ಬೆಂಗಳೂರಿನ ದಕ್ಷಿಣ ಭಾಗದ ಒಂದು ಬಡಾವಣೆ.
ಬಾಹ್ಯ ಸಂಪರ್ಕಗಳು
ವರ್ಗ:ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಯ ಅತ್ಯುತ್ತಮ ನಟಿ ಪ್ರಶಸ್ತಿ
ಉಲ್ಲೇಖಗಳು
ವರ್ಗ:ಚಲನಚಿತ್ರ ಪ್ರಶಸ್ತಿಗಳು
ಜಾಗತಿಕ ತಾಪಮಾನ ಏರಿಕೆಯ ಪರಿಣಾಮಗಳು
ಜಾಗತಿಕ ತಾಪಮಾನ ಏರಿಕೆಯ ಅಪಾಯಗಳು ಮತ್ತು ಪರಿಣಾಮಗಳ ಬಗ್ಗೆ ನೀಡಲಾದ ಗ್ರಾಫಿಕಲ್ ವಿವರಣೆ. ಈ ವರದಿಗೆ ನಂತರ ಮಾಡಲಾದ ಸುಧಾರಣೆಗಳ ಪ್ರಕಾರ ಅಪಾಯಗಳು ಗಣನೀಯವಾಗಿ ಹೆಚ್ಚಾದವು.ಜಾಗತಿಕ ತಾಪಮಾನ ಏರಿಕೆಯ ಪರಿಣಾಮಗಳು'' ಮತ್ತು ಹವಾಗುಣ ಬದಲಾವಣೆಗಳು ಈ ಲೇಖನದಲ್ಲಿ "ಜಾಗತಿಕ ತಾಪಮಾನ ಏರಿಕೆ" ಮತ್ತು "ಹವಾಗುಣ ಬದಲಾವಣೆ" - ಈ ಎರಡೂ ಪದಗಳನ್ನು ಒಂದರ ಬದಲಾಗಿ ಇನ್ನೊಂದರಂತೆ ಬಳಸಲಾಗಿದೆ. ಪರಿಸರ ಮತ್ತು ಮಾನವ ಜೀವನದ ಬಗ್ಗೆ ಕಳಕಳಿ ಮೂಡಿಸಿವೆ. ಉಪಕರಣ ಮೂಲದ ಉಷ್ಣತಾ ದಾಖಲೆಗಳು, ಏರುತ್ತಿರುವ ಸಮುದ್ರಮಟ್ಟಗಳು, ಹಾಗೂ ಉತ್ತರ ಗೋಳಾರ್ಧದಲ್ಲಿ ಕಡಿಮೆಯಾಗುತ್ತಿರುವ ಹಿಮವೇ ಮುಂತಾದುವುಗಳನ್ನು ಹವಾಗುಣ ಬದಲಾವಣೆಯ ಸಾಕ್ಷಿಗಳನ್ನಾಗಿ ಬಳಸಿಕೊಳ್ಳಲಾಗಿದೆ ಪ್ರಕಾರ, "20ನೇ ಶತಮಾನದ ಮಧ್ಯಭಾಗದಿಂದಲೂ ಗಮನಿಸಲಾಗುತ್ತಿರುವ ಹೆಚ್ಚಿನಜಾಗತಿಕ ಸರಾಸರಿ ತಾಪಮಾನದಲ್ಲಿನ ಏರಿಕೆಗೆ ಇರಬಹುದಾದ ಕಾರಣ ಎಂದರೆ ಮಾನವ ಹಸಿರುಮನೆ ಅನಿಲಗಳ ಸಾಂದ್ರತೆಗಳಲ್ಲಿ ಕಂಡುಬರುತ್ತಿರುವ ಹೆಚ್ಚಳ". ಭವಿಷ್ಯದ ಹವಾಗುಣ ಬದಲಾವಣೆಗಳು ಜಾಗತಿಕ ತಾಪಮಾನ ಏರಿಕೆಯ ಹೆಚ್ಚಳ (ಎಂದರೆ, ಸರಾಸರಿ ಜಾಗತಿಕ ಉಷ್ಣತೆಯ ಪ್ರವೃತ್ತಿಯಲ್ಲಿ ಏರಿಕೆ), ಸಮುದ್ರಮಟ್ಟದಲ್ಲಿ ಏರಿಕೆ, ಹಾಗೂ ಕೆಲವು ಹವಾಮಾನ ವೈಪರೀತ್ಯದ ಘಟನೆಗಳ ಪುನರಾವರ್ತನೆಯಲ್ಲಿ ಆಗಬಹುದಾದ ಏರಿಕೆಗಳನ್ನು ಒಳಗೊಂಡಿರುವುದೆಂದು ಊಹೆ ಮಾಡಲಾಗಿದೆ. ಪರಿಸರವ್ಯವಸ್ಥೆಗಳು ಹವಾಗುಣ ಬದಲಾವಣೆಗಳಿಗೆ ಹೆಚ್ಚು ಭೇದ್ಯವಾಗಿರುವುದನ್ನು ಗಮನಿಸಲಾಗಿದೆ. ಭವಿಷ್ಯದ ಹವಾಗುಣ ಬದಲಾವಣೆಗೆ ಹೊಂದಿಕೊಳ್ಳುವಲ್ಲಿ ಮಾನವ ವ್ಯವಸ್ಥೆಗಳು ವೈವಿಧ್ಯಮಯ ಸಾಮರ್ಥ್ಯಗಳನ್ನು ಹೊಂದಿರುವುದನ್ನು ಕಾಣಬಹುದು.ಭವಿಷ್ಯದ ಹವಾಗುಣದಲ್ಲಿ ದೊಡ್ಡ ಬದಲಾವಣೆಗಳ ಅಪಾಯವನ್ನು ಕಡಿಮೆಮಾಡುವ ಸಲುವಾಗಿ, ಹಲವಾರು ದೇಶಗಳು ತಮ್ಮ ಹಸಿರುಮನೆ ಅನಿಲಗಳ ಹೊರಸೂಸುವಿಕೆಯನ್ನು ಕಡಿಮೆ ಮಾಡಲು ಹಲವಾರು ಕಾರ್ಯನೀತಿಗಳನ್ನು ರೂಪಿಸಿಕೊಂಡು ಜಾರಿಗೆ ತಂದಿವೆ.
ಸ್ಥೂಲ ಅವಲೋಕನ
ಕಳೆದ ಸುಮಾರು ನೂರು ವರ್ಷಗಳ ಯಾಂತ್ರಿಕ ಉಷ್ಣತಾ ದಾಖಲೆಗಳನ್ನು ಅವಲೋಕಿಸಿದರೆ ಕಂಡುಬರುವ ಹವಾಗುಣ ಪ್ರವೃತ್ತಿಯು ಸರಾಸರಿ ಜಾಗತಿಕ ತಾಪಮಾನದಲ್ಲಿ ಏರಿಕೆಯನ್ನು, ಎಂದರೆ ಜಾಗತಿಕ ತಾಪಮಾನ ಏರಿಕೆಯನ್ನು ತೋರಿಸುತ್ತದೆ. ಗಮನಿಸಲಾದ ಇತರ ಬದಲಾವಣೆಗಳೆಂದರೆ: ಆರ್ಕ್‌ಟಿಕ್‍ನ ಕುಗ್ಗುವಿಕೆ, ಆರ್ಕ್‌ಟಿಕ್‍ ಮೀಥೇನ್ ಹೊರಸೂಸುವಿಕೆ, ಪರ್ಮಾಫ್ರಾಸ್ಟ್ ಪ್ರದೇಶಗಳಿಂದ ಭೌತ ಇಂಗಾಲದ ಬಿಡುಗಡೆ ಹಾಗೂ ಕರಾವಳಿಯ ಹೂಳುಗಳಲ್ಲಿ ಆರ್ಕ್‌ಟಿಕ್‍ ಮೀಥೇನ್ ಹೊರಸೂಸುವಿಕೆ, ಮತ್ತು ಸಮುದ್ರಮಟ್ಟದಲ್ಲಿ ಏರಿಕೆ ಈ ಶತಮಾನದಲ್ಲಿ ಸರಾಸರಿ ಜಾಗತಿಕ ತಾಪಮಾನವು ಏರುವುದೆಂದು ಊಹೆ ಮಾಡಲಾಗಿದ್ದು, ಇದರಿಂದಾಗಿ ಹವಾಮಾನ ವೈಪರೀತ್ಯದ ಘಟನೆಗಳ ಪುನರಾವರ್ತನೆಯಲ್ಲಿ ಹೆಚ್ಚಳ ಮತ್ತು ಮಳೆಬೀಳುವಿಕೆಯ ಸಂವಿಧಾನಗಳಲ್ಲಿ ಬದಲಾವಣೆಗಳುಂಟಾಗುವ ಸಂಭವನೀಯತೆಗಳು ಹೆಚ್ಚಾಗಿವೆ. ಜಾಗತಿಕ ಮಟ್ಟದಿಂದ ಕೆಳಗಿಳಿದು ಪ್ರಾದೇಶಿಕ ಮಟ್ಟಕ್ಕೆ ಬರುವುದಾದಲ್ಲಿ ಇಲ್ಲಿಯೂ ಹವಾಗುಣ ಹೇಗೆ ಬದಲಾಗುವುದೆನ್ನುವುದರ ಬಗ್ಗೆ ಅತಂತ್ರ ನಿಲುವುಗಳು ಹೆಚ್ಚುತ್ತಿರುವುದನ್ನು ಕಾಣಬಹುದು. ಈ ತಾಪಮಾನ ಏರಿಕೆಯ ಊಹಿಸಲಾಗದ ಪರಿಣಾಮಗಳು ಉಂಟಾಗುವ ಸಂಭವನೀಯತೆಯು ಹವಾಗುಣ ಬದಲಾವಣೆಯ ವೇಗ, ಪರಿಮಾಣ, ಮತ್ತು ಕಾಲಮಿತಿಯನ್ನು ಅವಲಂಬಿಸಿದೆ.ಹವಾಗುಣ ಬದಲಾವಣೆಯ ಕೆಲವು ಭೌತಿಕ ಪರಿಣಾಮಗಳು ಖಂಡಗಳ ಮತ್ತು ಜಾಗತಿಕ ಮಟ್ಟದವಾಗಿದ್ದು ಇವನ್ನು ಮತ್ತೆ ಸರಿಪಡಿಸಲು ಸಾಧ್ಯವಾಗದು. 21ನೇ ಶತಮಾನದ ಕೊನೆಯ ವೇಳೆಗೆ ಸಮುದ್ರಮಟ್ಟವು 18ರಿಂದ 59 ಸೆ.ಮೀ(7.1ರಿಂದ 23.2 ಇಂಚು)ಗಳಷ್ಟು ಏರುವುದೆಂದು ಎಣಿಕೆಹಾಕಲಾಗಿದೆ. ವೈಜ್ಞಾನಿಕಪ್ರಜ್ಞೆಯ ಕೊರತೆಯಿಂದಾಗಿ ಈ ಸಮುದ್ರಮಟ್ಟದ ಏರಿಕೆಯ ಎಣಿಕೆಯಲ್ಲಿ ಮಂಜುಗೆಡ್ಡೆಯ ಎಲ್ಲಾ ಹಾಳೆಗಳ ಕೊಡುಗೆಯನ್ನು ಪರಿಗಣಿಸಲಾಗಿಲ್ಲ ಈ ಶತಮಾನದಲ್ಲಿಯೇ Meridional Overturning Circulationನ ವೇಗವು ತಗ್ಗುವ ಸಾಧ್ಯತೆ ಹೆಚ್ಚಾಗಿದೆ, ಆದರೂ ಅಟ್ಲಾಂಟಿಕ್ ಮತ್ತು ಯುರೋಪ್ ಖಂಡಗಳ ಉಷ್ಣತೆಯು ಜಾಗತಿಕ ತಾಪಮಾನ ಏರಿಕೆಯ ಕಾರಣದಿಂದಾಗಿ ಬಹುಶಃ ಹೆಚ್ಚಾಗಿಯೇ ಇರುತ್ತದೆ. 1–4°Cಯಷ್ಟು ಜಾಗತಿಕ ತಾಪಮಾನ ಏರಿಕೆಯುಂಟಾದಲ್ಲಿ (1990–2000ಕ್ಕೆ ಸಂಬಂಧಿಸಿದಂತೆ), ಗ್ರೀನ್‍ಲ್ಯಾಂಡ್ ಮಂಜುಗಡ್ಡೆ ಹೊದಿಕೆಯ ಕೆಲಭಾಗವು ಕರಗಲು ಹಲವಾರು ಶತಮಾನಗಳು ಅಥವಾ ಸಾವಿರ ವರ್ಷಗಳನ್ನು ತೆಗೆದುಕೊಳ್ಳಬಹುದಾದ ಮಿತವಾದ ಸಾಧ್ಯತೆಗಳಿವೆ. ಪಶ್ಚಿಮ ಅಂಟಾರ್ಕ್‌ಟಿಕ್ ಮಂಜುಗಡ್ಡೆ ಹೊದಿಕೆಯ ಪಾರ್ಶ್ವಿಕ ಕರಗುವಿಕೆಯನ್ನೂ ಪರಿಗಣಿಸುವುದಾದಲ್ಲಿ ಸಮುದ್ರದ ಮಟ್ಟದಲ್ಲಿ 4–6 ಮೀಟರ‍್ಗಳಷ್ಟು ಅಥವಾ ಅದಕ್ಕಿಂತ ಜಾಸ್ತಿ ಏರಿಕೆಯುಂಟಾಗಬಹುದು ಮಾನವ ವ್ಯವಸ್ಥೆಗಳ ಮೇಲೆ ಹವಾಗುಣ ಬದಲಾವಣೆಗಳ ಪರಿಣಾಮವು ಬಹುಶಃ ಅಸಮಾನವಾಗಿ ಹಂಚಿಕೆಯಾಗಬಹುದು. ಕೆಲವು ಪ್ರದೇಶಗಳು ಮತ್ತು ವಲಯಗಳಿಗೆ ಲಾಭಗಳುಂಟಾಗುವುದು ಮತ್ತು ಕೆಲವು ಕಡೆಗಳಲ್ಲಿ ಬಹಳ ನಷ್ಟಗಳುಂಟಾಗುವುದು ಕಂಡುಬರಬಹುದೆಂದು ಅಂದಾಜು ಮಾಡಲಾಗಿದೆ. ಆದರೆ ತಾಪಮಾನ ಏರಿಕೆಯ ಮಟ್ಟವು ಹೆಚ್ಚಾಗುತ್ತಿದ್ದಂತೆ (2–3°Cಗಿಂತ ಹೆಚ್ಚು, 1990ರ ಮಟ್ಟಕ್ಕೆ ಸಂಬಂಧಿಸಿದಂತೆ) ಲಾಭಗಳು ಕಡಿಮಾಯಾಗುತ್ತ ನಷ್ಟಗಳು ಹೆಚ್ಚಾಗುವ ಸಾಧ್ಯತೆಗಳೇ ಜಾಸ್ತಿ. ಕೆಳಗಿನ ಅಕ್ಷಾಂಶರೇಖಾ ಪ್ರದೇಶಗಳು ಮತ್ತು ಕಡಿಮೆ ಅಭಿವೃದ್ಧಿಗೊಂಡಿರುವ ಪ್ರದೇಶಗಳಿಗೆ ಹವಾಗುಣ ಬದಲಾವಣೆಗಳಿಂದ ಹೆಚ್ಚಿನ ತೊಂದರೆಗಳುಂಟಾಗಬಹುದು. ಮಾನವಿಕ ವ್ಯವಸ್ಥೆಗಳು ಹವಾಗುಣ ಬದಲಾವಣೆಗಳಿಗೆ ಹೊಂದಿಕೊಳ್ಳುವ ಸಾಮರ್ಥ್ಯವನ್ನು ಹೊಂದಿದೆಯೆನ್ನಬಹುದಾದರೂ ಈ ಹೊಂದಿಕೊಳ್ಳುವಿಕೆಗೆ ತೆರಬೇಕಾದ ಬೆಲೆಯ ಅಂದಾಜು ಯಾರಿಗೂ ಇಲ್ಲ ಮತ್ತು ಇದು ಬಹಳ ದುಬಾರಿಯಾಗಿರುವ ಸಾಧ್ಯತೆಗಳೇ ಜಾಸ್ತಿಯಾಗಿವೆ. ಹವಾಗುಣ ಬದಲಾವಣೆಗಳಿಂದಾಗಿ ಪರಿಸರವ್ಯವಸ್ಥೆಗಳ ವೈವಿಧ್ಯತೆ ಕಡಿಮೆಯಾಗುವುದರ ಜತೆಗೇ ಹಲವಾರು ಜೀವಸಂಕುಲಗಳ ಅಳಿವು ಕೂಡ ಉಂಟಾಗಬಹುದು. ಜೈವಿಕ ಹಾಗೂ ಭೂಭೌತಿಕ ವ್ಯವಸ್ಥೆಗಳ ಹೊಂದಿಕೊಳ್ಳುವಿಕೆಯ ಸಾಮರ್ಥ್ಯವು ಮಾನವ ವ್ಯವಸ್ಥೆಗಳಿಗಿಂತ ಕಡಿಮೆಯಿದೆಯೆಂದು ಊಹಿಸಲಾಗಿದೆ.
ಭೌತಿಕ ಪರಿಣಾಮಗಳು -ಹವಾಮಾನದ ಮೇಲಿನ ಪರಿಣಾಮಗಳು
ಉಷ್ಣತೆಯ ಏರಿಕೆಯಿಂದಾಗಿ ಮಳೆ ಹೆಚ್ಚಾಗುವ ಸಾಧ್ಯತೆಯಿದೆಯಾದರೂಚಂಡಮಾರುತ/ಬಿರುಗಾಳಿ/ತುಫಾನುಗಳ ಮೇಲೆ ಏನು ಪರಿಣಾಮವಾಗಬಹುದೆಂದು ಖಚಿತವಾಗಿ ತಿಳಿದುಬಂದಿಲ್ಲ. ಉಷ್ಣವಲಯಾಧಿಕ ಚಂಡಮಾರುತಗಳು ಪಾರ್ಶ್ವಿಕವಾಗಿಉಷ್ಣತಾ ಏರಿಳಿತಗಳ ಪ್ರಮಾಣ]]ದ ಮೇಲೆ ಅವಲಂಬಿತವಾಗಿದ್ದು, ಅಲ್ಲಿನ ಧ್ರುವಪ್ರದೇಶವು ಬಾಕಿಯ ಗೋಲಾರ್ಧಕ್ಕಿಂತ ಹೆಚ್ಚಿನ ಉಷ್ಣತೆಯನ್ನು ಹೊಂದುತ್ತ ಹೋಗುವ ಕಾರಣದಿಂದಾಗಿ ಉತ್ತರ ಗೋಳಾರ್ಧದಲ್ಲಿ ತಗ್ಗಬಹುದೆಂದು ಅಂದಾಜು ಮಾಡಲಾಗಿದೆ.
ಹೆಚ್ಚಿದ ಆವಿಯಾಗುವಿಕೆ
ಬೌಲ್ಡರ್, ಕೊಲೊರಾಡೋದಲ್ಲಿ ಹೆಚ್ಚುತ್ತಿರುವ ನೀರಿನ ಆವಿ 20ನೇ ಶತಮಾನದ ಕಾಲದಲ್ಲಿ ಪ್ರಪಂಚದೆಲ್ಲೆಡೆ ಆವಿಯಾಗುವಿಕೆಯ ಪ್ರಮಾಣವು ಕಡಿಮೆಯಾಗಿದೆ; ಹಲವಾರು ಜನರು ಇದಕ್ಕೆ ಜಾಗತಿಕ ನಿಸ್ತೇಜತೆಯೇ ಸರಿಯಾದ ವಿವರಣೆಯೆಂದು ನಂಬುತ್ತಾರೆ. ಹವಾಗುಣ ಹೆಚ್ಚು ಬೆಚ್ಚಗಾಗುತ್ತ ಜ್ಘಾತಿಕ ನಿಸ್ತೇಜತೆಯ ಕಾರಣಗಳು ಕಡಿಮೆಯಾದಾಗ,ಸಾಗರಗಳ ಉಷ್ಣತೆಗಳು ಹೆಚ್ಚುವುದರಿಂದ ಆವಿಯಾಗುವಿಕೆಯೂ ಹೆಚ್ಚಾಗುವುದು. ಆದರೆ ನಮ್ಮ ವಿಶ್ವವು ಒಂದು ಮುಚ್ಚಿದ ವ್ಯವಸ್ಥೆಯಾದ್ದರಿಂದ ಇದು ಭಾರೀ ಮಳೆ ಮತ್ತು ಹೆಚ್ಚು ಸವಕಳಿಗೆ ಕಾರಣವಾಗುವುದು. ಈ ಸವಕಳಿಯು ಭೇದ್ಯವಾದ ಉಷ್ಣವಲಯ ಪ್ರದೇಶಗಳಲ್ಲಿ (ವಿಶೇಷವಾಗಿ ಆಫ್ರಿಕಾದಲ್ಲಿ) ಮರುಭೂಮೀಕರಣವನ್ನು ಉಂಟುಮಾಡಬಹುದು. ಇದೇ ವೇಳೆಗೆ, ಬೇರೆ ಪ್ರದೇಶಗಳಲ್ಲಿ, ಹೆಚ್ಚಿದ ಮಳೆಯಿಂದಾಗಿ ಒಣಮರುಭೂಮಿಗಳಾಗಿದ್ದ ಪ್ರದೇಶಗಳಲ್ಲಿ ಕಾಡುಗಳು ಬೆಳೆದುಕೊಳ್ಳಬಹುದು.ವಿಜ್ಞಾನಿಗಳಿಗೆ ದೊರಕಿರುವ ಸಾಕ್ಷ್ಯಾಧಾರಗಳ ಪ್ರಕಾರ ಆವಿಯಾಗುವಿಕೆಯ ಹೆಚ್ಚಳವು ಜಾಗತಿಕ ತಾಪಮಾನ ಏರಿಕೆ ಮುಂದುವರಿದಂತೆ ಹೆಚ್ಚು ವಿಪರೀತ ಹವಾಮಾನಕ್ಕೆ ಕಾರಣವಾಗುವುದು. IPCCಯ ಮೂರನೇ ವಾರ್ಷಿಕ ವರದಿಯ ಪ್ರಕಾರ: "...ಜಾಗತಿಕ ಸರಾಸರಿ ನೀರು ಆವಿಯ ಕೇಂದ್ರೀಕರಣ ಮತ್ತು ಇದ್ದಕ್ಕಿದ್ದಂತೆ ಸುರಿವ ಮಳೆ - ಈ ಎರಡೂ 21ನೇ ಶತಮಾನದಲ್ಲಿ ಹೆಚ್ಚಾಗುತ್ತವೆ.  21ನೇ ಶತಮಾನದ ದ್ವಿತೀಯಾರ್ಧ ಭಾಗದಲ್ಲಿ ಉತ್ತರದ ಮಧ್ಯಭಾಗದಿಂದ ಆರಂಭವಾಗಿ ಎತ್ತರದ ಅಕ್ಷಾಂಶಗಳವರೆಗಿನ ಪ್ರದೇಶಗಳಲ್ಲಿ  ಚಳಿಗಾಲದ ಅಂಟಾರ್ಕ್‍ಟಿಕಾದಲ್ಲಿ ಇದ್ದಕ್ಕಿದ್ದಂತೆ ಸುರಿವ ಮಳೆಯ ಪ್ರಮಾಣ ಜಾಸ್ತಿಯಾಗುವುದೆಂದು ಎಣಿಕೆಹಾಕಲಾಗಿದೆ. ಕೆಳಗಿನ ಅಕ್ಷಾಂಶಪ್ರದೇಶಗಳಲ್ಲಿ ಆಯಾ ಭೂಪ್ರದೇಶಗಳಿಗೆ  ಅನುಗುಣವಾಗಿ ಇದು ಹೆಚ್ಚುವ ಅಥವಾ ತಗ್ಗುವ ಸಾಧ್ಯತೆಗಳಿವೆ.  ಇದ್ದಕ್ಕಿದ್ದಂತೆ ಸುರಿವ ಮಳೆಯ ಸರಾಸರಿ ಹೆಚ್ಚಾಗುವ ಪ್ರದೇಶಗಳಲ್ಲಿ ಈ ಪ್ರಕ್ರಿಯೆಯು ಒಂದು ವರ್ಷದಿಂದ ಇನ್ನೊಂದು ವರ್ಷಕ್ಕೆ ಬಹಳ ದೊಡ್ಡ ಪ್ರಮಾಣದಲ್ಲಿ ಬದಲಾಗುವ ಸಾಧ್ಯತೆಗಳು ಹೆಚ್ಚಾಗಿವೆ.
ಹೆಚ್ಚಿನ ಹವಾಮಾನ ವೈಪರೀತ್ಯದ ಬೆಲೆ
ವಿವರಣೆಯಂತೆ, “ಇತ್ತೀಚೆಗೆ ಉಷ್ಣವಲಯದ ಸೈಕ್ಲೋನ್‍ಗಳಿಂದ ಉಂಟಾಗುತ್ತಿರುವ ಸಾರ್ವತ್ರಿಕ ಪರಿಣಾಮಗಳು ಹೆಚ್ಚುತ್ತಿರುವುದಕ್ಕೆ ಕರಾವಳೀ ಪ್ರದೇಶಗಳಲ್ಲಿ ಏರುತ್ತಿರುವ ಜನಸಂಖ್ಯೆ ಮತ್ತು ಸೌಕರ್ಯಗಳು ಒಂದು ಮುಖ್ಯ ಕಾರಣ. ಪೀಲ್ಕೆ et al. ರವರು(2008) ಯು.ಎಸ್.ನ ಮುಖ್ಯ ಭೂಪ್ರದೇಶದ ಹರಿಕೇನ್ ವಿನಾಶದ 1900–2005ರಿಂದ 2005ರವರೆಗಿನ ಮೌಲ್ಯಗಳನ್ನು ಕ್ರಮಬದ್ಧಗೊಳಿಸಿದ ನಂತರ ಅವರಿಗೆ ಅದರ ಗರಿಷ್ಟ ವಿನಾಶದ ಪ್ರವೃತ್ತಿಯಲ್ಲಿ ಯಾವುದೇ ಹೆಚ್ಚಳವಾಗಿರುವುದು ಕಂಡುಬರಲಿಲ್ಲ. 1970ರ ಮತ್ತು 1980ರ ದಶಕಗಳು ಇತರ ದಶಕಗಳಿಗೆ ಹೋಲಿಸಿದಾಗ ತಮ್ಮ ಅತ್ಯಂತ ಕಡಿಮೆ ಮೊತ್ತದ ವಿನಾಶದಿಂದ ಗಮನ ಸೆಳೆದವು. The decade 1996–2005ರ ದಶಕವು ಕಳೆದ ಹನ್ನೊಂದು ದಶಕಗಳಲ್ಲಿ ಅತಿ ಹೆಚ್ಚು ವಿನಾಶವನ್ನೆದುರಿಸಿದ ದಶಕಗಳಲ್ಲಿ ಎರಡನೇ ಸ್ಥಾನದಲ್ಲಿದೆ ಹಾಗೂ 1926–1935ರ ದಶಕದ ವಿನಾಶದಿಂದ ಉಂಟಾದ ನಷ್ಟವು ಮಾತ್ರ ಇದನ್ನು ಮೀರಿಸುವಂತಿದೆ. $157 ಬಿಲಿಯನ್‍ನಷ್ಟು (ಕ್ರಮಬದ್ಧಗೊಳಿಸಲಾದ) ನಷ್ಟವನ್ನುಂಟುಮಾಡಿದ 1926ರ ಮಯಾಮಿ ಹರಿಕೇನ್ ಅತಿ ಹೆಚ್ಚು ವಿನಾಶಕಾರಿಯಾದ ಏಕೈಕ ಚಂಡಮಾರುತವಾಗಿದೆ American Insurance Journal ನ ಪ್ರಕಾರ “ನಿರ್ಮಾಣದ ವೆಚ್ಚದಲ್ಲಿ ಏರಿಕೆ, ಕಟ್ಟಡಗಳ ಸಂಖ್ಯೆಯಲ್ಲಿ ಏರಿಕೆ ಮತ್ತು ಅವುಗಳ ಗುಣಲಕ್ಷಣಗಳಲ್ಲಿನ ಬದಲಾವಣೆಗಳನ್ನು ಗಮನದಲ್ಲಿಟ್ಟುಕೊಂಡಲ್ಲಿ ಪ್ರತೀ 10 ವರುಷಗಳಲ್ಲಿ ವಿನಾಶಗಳಿಂದ ಉಂಟಾಗಬಹುದಾದ ನಷ್ಟದ ವೆಚ್ಚವು ದ್ವಿಗುಣವಾಗುವುದೆಂದು ನಿರೀಕ್ಷಿಸಬಹುದು. ನೀಡಿರುವ ಹೇಳಿಕೆಯ ಪ್ರಕಾರ ಇಂಗಾಲದ ಹೊರಸೂಸುವಿಕೆಯನ್ನು ಮಿತಗೊಳಿಸುವುದರಿಂದ ಪ್ರಕಾರ ಈಗಿನ ಲೆಕ್ಕಾಚಾರದಂತೆ ಉಷ್ಣವಲಯ ಸೈಕ್ಲೋನ್‍ಗಳಿಂದ ಉಂಟಾಗಬಹುದಾದ ಅಧಿಕತಮ ವಾರ್ಷಿಕ ವೆಚ್ಚವನ್ನು 2080ರ ದಶಕದ ವೇಳೆಗೆ ಶೇಕಡಾ 80ರಷ್ಟು ಕಡಿಮೆಮಾಡಬಹುದು. ಕರಾವಳಿಪ್ರದೇಶಗಳು ಮತ್ತು ಪ್ರವಾಹಪ್ರಸ್ತಭೂಮಿಗಳಂತಹ ಅರಕ್ಷಿತಪ್ರದೇಶಗಳಲ್ಲಿ ಕಟ್ಟಡ ನಿರ್ಮಾಣ ಮಾಡುತ್ತಿರುವುದು ಕೂಡ ಈ ವೆಚ್ಚವನ್ನು ಅಧಿಕಗೊಳಿಸುತ್ತದೆ. ABIನ ಪ್ರಕಾರ ಭೇದ್ಯತೆಯ ಕಡಿಮೆಯಾಗುವಿಕೆಯನ್ನು ಹವಾಗುಣ ಬದಲಾವಣೆಯ ಅನಿವಾರ್ಯ ಪರಿಣಾಮಗಳಿಗೆ ಆರೋಪಿಸಬಹುದು. ಉದಾಹರಣೆಗೆ, ಹೆಚ್ಚು ಸ್ಥಿತಿಸ್ಥಾಪಕ ಕಟ್ಟಡಗಳು ಮತ್ತು ಉತ್ತಮಪಡಿಸಲಾದ ಪ್ರವಾಹ ಭದ್ರತೆಗಳ ಮೂಲಕ ಭವಿಷ್ಯದ ವೆಚ್ಚಗಳಲ್ಲಿ ಗಮನಾರ್ಹ ಮಟ್ಟದ ಉಳಿತಾಯವನ್ನು ಮಾಡಬಹುದು.
ಗ್ಲೇಶಿಯರ್ ಹಿಮ್ಮೆಟ್ಟುವಿಕೆ ಮತ್ತು ಕಣ್ಮರೆ
1970ರ ನಂತರದ ಪರ್ವತ ಗ್ಲೇಶಿಯರ್‌ಗಳ ಸಾಂದ್ರತೆಯಲ್ಲಿನ ಬದಲಾವಣೆಗಳ ಬಗ್ಗೆ ಒಂದು ನಕ್ಷೆ. ಕಿತ್ತಳೆ ಮತ್ತು ಕೆಂಪು ಎಂದರೆ ತೆಳುವಾಗುವುದು, ನೀಲಿ ಎಂದರೆ ದಪ್ಪವಾಗುವುದು. ಐತಿಹಾಸಿಕ ಸಮಯದಲ್ಲಿ, ಈಗ ಪುಟ್ಟ ಹಿಮಯುಗವೆಂದು ಕರೆಯಲಾಗುವ 1550 ರಿಂದ 1850ರವರೆಗಿನ ಶೈತ್ಯಕಾಲದಲ್ಲಿ ಗ್ಲೇಶಿಯರ್‌ಗಳು ಹುಟ್ಟಿಕೊಂಡವು. ಕ್ರಮೇಣ, ಸುಮಾರು 1940ರವರೆಗೂ ಹವಾಗುಣ ಬೆಚ್ಚಗಾದಂತೆ ಪ್ರಪಂಚದ ಎಲ್ಲೆಡೆ ಗ್ಲೇಶಿಯರ್‌ಗಳು ಹಿಮ್ಮೆಟ್ಟತೊಡಗಿದವು. 1950ರಿಂದ 1980ರವರೆಗೆ ಉಂಟಾದ ಕೊಂಚ ಜಾಗತಿಕ ಶೈತ್ಯದಿಂದಾಗಿ ಗ್ಲೇಶಿಯರ್ ಹಿಮ್ಮೆಟ್ಟುವಿಕೆ ಕಡಿಮೆಯಾಯಿತು ಮತ್ತು ಕೆಲವು ಕಡೆ ವಾಪಾಸು ಮರುಸ್ಥಿತಿಗೆ ತೆರಳಿತು. 1980ರಿಂದ ಈಚೆಗೆ ಗ್ಲೇಶಿಯರ್ ಹಿಮ್ಮೆಟ್ಟುವಿಕೆ ಬಹಳ ವೇಗವಾಗಿ, ಸರ್ವವ್ಯಾಪಿಯಾಗಿ ಆಗುತ್ತಿರುವುದು ಮಾತ್ರವಲ್ಲದೆ, ಪ್ರಪಂಚದ ಹಲವಾರು ಗ್ಲೇಶಿಯರ್‌ಗಳ ಅಸ್ತಿತ್ವಕ್ಕೇ ಅಪಾಯವನ್ನೊಡ್ಡಿದೆ. ಈ ಪ್ರಕ್ರಿಯೆಯು 1995ರಿಂದ ಈಚೆಗೆ ಗಣನೀಯವಾಗಿ ಹೆಚ್ಚಾಗಿದೆ. ಆರ್ಕ್‌ಟಿಕ್ ಹಾಗೂ ಅಂಟಾರ್ಕ್‌ಟಿಕ್‌ಗಳ ಮಂಜುಗಡ್ಡೆಯ ಟೊಪ್ಪಿಗೆಗಳು ಮತ್ತು ಮಂಜುಗಡ್ಡೆ ಹಾಳೆಗಳನ್ನು ಹೊರತುಪಡಿಸಿದರೆ, 19ನೇ ಶತಮಾನದಿಂದೀಚೆಗೆ ಪ್ರಪಂಚದಾದ್ಯಂತ ಇರುವ ಗ್ಲೇಶಿಯರ್ಗಳ ಒಟ್ಟು ಮೇಲ್ಮೈಪ್ರದೇಶವು ಶೇಕಡಾ 50ರಷ್ಟು ಕಡಿಮೆಯಾಗಿದೆಸದ್ಯಕ್ಕೆ ಗ್ಲೇಶಿಯರ್ ಹಿಮ್ಮೆಟ್ಟುವಿಕೆಯ ಪ್ರಮಾಣಗಳು ಮತ್ತು ಅಧಿಕ ಸಮತೋಲನ ನಷ್ಟಗಳು ಆಂಡಿಸ್, ಆಲ್ಪ್ಸ್, ಪೈರಿನೀಸ್, ಹಿಮಾಲಯ, ರಾಕೀ ಪರ್ವತಗಳು ಮತ್ತು ನಾರ್ಥ್ ಕ್ಯಾಸ್ಕೇಡ್ಸ್ಗಳಲ್ಲಿ ಹೆಚ್ಚಾಗುತ್ತಿವೆ. ಗ್ಲೇಶಿಯರ್‌ಗಳ ಅಳಿವಿನಿಂದಾಗಿ ಭೂಕುಸಿತ, ದಿಢೀರ್ ಪ್ರವಾಹಗಳು ಮತ್ತು ಗ್ಲೇಶಿಯಲ್ ಸರೋವರಗಳ ಹೊರವುಕ್ಕುವಿಕೆಯಂಥ   ನೇರ ಪರಿಣಾಮಗಳಲ್ಲದೆ ನದಿಗಳ ನೀರಿನ ಹರಿವಿನ ವಾರ್ಷಿಕ ಏರಿಳಿತ ಕೂಡ ಹೆಚ್ಚುತ್ತದೆ. ಬೇಸಿಗೆಯಲ್ಲಿ ಗ್ಲೇಶಿಯರ್‌ಗಳ ಗಾತ್ರ ಕುಗ್ಗುತ್ತಿದ್ದಂತೆಯೆ ಅವುಗಳ ಚಲನೆಯೂ ಕಡಿಮೆಯಾಗುತ್ತದೆ ಮತ್ತು ಈ ಪ್ರಕ್ರಿಯೆಯನ್ನು ಈಗಾಗಲೇ ಹಲವಾರು ಪ್ರದೇಶಗಳಲ್ಲಿ ಗಮನಿಸಲಾಗಿದೆ. ಗ್ಲೇಶಿಯರ್‌ಗಳ ಮೇಲಿನ ಹಿಮದ ಹೊದಿಕೆಯು ಅವುಗಳನ್ನು ಕರಗುವಿಕೆಯಿಂದ ರಕ್ಷಿಸುವುದರಿಂದ ಅವು ಹೆಚ್ಚಿನ ಮಳೆಯ ವರ್ಷಗಳಲ್ಲಿ ನೀರನ್ನು ಹಿಡಿದಿಟ್ಟುಕೊಳ್ಳಲು ಸಾಧ್ಯವಾಗುತ್ತದೆ. ಬೆಚ್ಚಗಿನ ಹಾಗೂ ಒಣ ವರ್ಷಗಳಲ್ಲಿ ಗ್ಲೇಶಿಯರ್‌ಗಳು ಕಡಿಮೆ ಮಳೆಯನ್ನು ಹೆಚ್ಚಿನ ನೀರು ಕರಗುವಿಕೆಯಿಂದ ಸರಿಹೋಗಿಸುತ್ತವೆ  ಇವುಗಳಲ್ಲಿ ಪ್ರಮುಖವಾದುವೆಂದರೆ ಮಧ್ಯ, ದಕ್ಷಿಣ, ಪೂರ್ವ ಮತ್ತು ಆಗ್ನೇಯ ಏಷ್ಯಾದ ಮುಖ್ಯ ಭೂಪ್ರದೇಶಗಳ ಪ್ರಮುಖ ನದಿಗಳ ಒಣಗಾಲದ ಪ್ರಮುಖ ನೀರಿನ ಮೂಲವನ್ನೊಳಗೊಂಡ ಹಿಂದೂಕುಶ್ ಮತ್ತು ಹಿಮಾಲಯ ಪರ್ವತಗಳ ಗ್ಲೇಶಿಯರ್ ಕರಗುವಿಕೆಗಳು. ಹೆಚ್ಚಿದ ಕರಗುವಿಕೆಯಿಂದಾಗಿ ಹಲವಾರು ದಶಕಗಳವರೆಗೆ ಹೆಚ್ಚಿನ ಹರಿವು ಉಂಟಾಗಬಹುದಾದರೂ ಆನಂತರ "ಭೂಮಿಯ ಕೆಲವು ಅತ್ಯಂತ ಜನಸಂಖ್ಯಾಭರಿತ ಪ್ರದೇಶಗಳು ನೀರಿನ ಕೊರತೆಯನ್ನು ಎದುರಿಸಬೇಕಾಗಿ ಬರಬಹುದು", ಏಕೆಂದರೆ ಮೂಲ ಗ್ಲೇಶಿಯರ‍್ಗಳು ಕರಗಿಹೋಗಿರುತ್ತವೆ.ಟಿಬೆಟ್‌ನ ಪ್ರಸ್ಥಭೂಮಿಯು ವಿಶ್ವದ ಮೂರನೇ ಅತಿದೊಡ್ಡ ಹಿಮ ಸಂಗ್ರಹಾಗಾರವಾಗಿದೆ. ಅಲ್ಲಿನ ಉಷ್ಣತೆಯು ಚೀನಾದ ಉಳಿದ ಭೂಭಾಗಕ್ಕಿಂತ ನಾಲ್ಕುಪಟ್ಟು ಹೆಚ್ಚಿನ ವೇಗದಲ್ಲಿ ಜಾಸ್ತಿಯಾಗುತ್ತಿದೆ ಹಾಗೂ ಇಲ್ಲಿ ಗ್ಲೇಶಿಯಲ್ ಹಿಮ್ಮೆಟ್ಟುವಿಕೆಯು ಪ್ರಪಂಚದ ಯಾವುದೇ ಭಾಗಕ್ಕಿಂತ ಹೆಚ್ಚುಪ್ರಮಾಣದಲ್ಲಿದೆ. ವಿಶೇಷವಾಗಿ ಉತ್ತರ ಅಮೆರಿಕಾದ ಪಶ್ಚಿಮಭಾಗ, ಫ್ರಾನ್ಜ್-ಜೋಸೆಫ್ ಲ್ಯಾಂಡ್, ಏಷ್ಯಾ, ಆಲ್ಪ್ಸ್, ಪೈರಿನೀಸ್, ಇಂಡೋನೇಶಿಯಾ ಮತ್ತು ಆಫ್ರಿಕಾ, ಹಾಗೂ ದಕ್ಷಿಣ ಅಮೆರಿಕಾದ ಉಷ್ಣವಲಯ ಮತ್ತು ಉಪ-ಉಷ್ಣವಲಯ ಪ್ರದೇಶಗಳಲ್ಲಿನ ಪರ್ವತ ಗ್ಲೇಶಿಯರ್‌ಗಳ ಹಿನ್ನಡೆಯಿಂದಾಗಿ 19ನೇ ಶತಮಾನದಿಂದೀಚೆಗೆ ಜಾಗತಿಕ ತಾಪಮಾನಗಳ ಏರಿಕೆಯ ಗುಣಮಟ್ಟಕ್ಕೆ ಬೆಂಬಲ ದೊರಕುವಂತಾಗಿದೆ. ಹಲವಾರು ಗ್ಲೇಶಿಯರ್‌ಗಳು ಈಗಾಗಲೇ ಕರಗಿಹೋಗಿರುವುದರಿಂದ ಈ ಪ್ರದೇಶಗಳಲ್ಲಿನ ಭವಿಷ್ಯದ ಜಲಸಂಪನ್ಮೂಲಗಳ ಬಗ್ಗೆ ಕಾಳಜಿಯನ್ನುಂಟುಮಾಡುತ್ತಿದೆ. ಉತ್ತರ ಅಮೆರಿಕಾದ ಪಶ್ಚಿಮ ಭಾಗದಲ್ಲಿ ಗಮನಿಸಲಾದ ಎಲ್ಲಾ 47 ನಾರ್ಥ್ ಕ್ಯಾಸ್ಕೇಡ್ ಗ್ಲೇಶಿಯರ್‌ಗಳು ಹಿಂದೆ ಸರಿಯುತ್ತಿವೆ
ಗ್ರೀನ್‍ಲ್ಯಾಂಡ್‌ನ ಹೆಲ್‌ಹೀಮ್ ಗ್ಲೇಶಿಯರ್‌ನ ಹಿಮ್ಮೆಟ್ಟುವಿಕೆ.
ಮಾನವ ಜನಸಂಖ್ಯೆಗಳ ಜತೆಗಿನ ಸಾಮೀಪ್ಯ ಮತ್ತು ಪ್ರಾಮುಖ್ಯತೆಗಳಿದ್ದರೂ, ಸಮಶೀತೋಷ್ಣ ವಲಯಗಳ ಪರ್ವತ ಮತ್ತು ಕಣಿವೆಗಳ ಗ್ಲೇಶಿಯರ್‌ಗಳು ಭೂಮಿಯ ಗ್ಲೇಶಿಯಲ್ ಹಿಮದ ಒಂದು ಸಣ್ಣ ಭಾಗವನ್ನು ಮಾತ್ರ ಆಕ್ರಮಿಸಿಕೊಂಡಿವೆ. ಇದರ ಸುಮಾರು ಶೇಕಡಾ 99ರಷ್ಟು ಭಾಗವು ಪೋಲಾರ್ ಮತ್ತು ಸಬ್‌ಪೋಲಾರ್ ಅಂಟಾರ್ಕ್‍ಟಿಕಾ ಹಾಗೂ ಗ್ರೀನ್‌ಲ್ಯಾಂಡ್‌ಗಳಲ್ಲಿದೆ. ಭೂಖಂಡಗಳಷ್ಟು ವಿಶಾಲವಾದ ಈ ನಿರಂತರವಾದ ಹಿಮದ ಹಾಳೆಗಳು ಅಥವಾ ಅದಕ್ಕಿಂತ ಹೆಚ್ಚು ದಪ್ಪನಾಗಿದ್ದು ಪೋಲಾರ್ ಮತ್ತು ಸಬ್‌ಪೋಲಾರ್ ಭೂಭಾಗಗಳನ್ನು ಆವರಿಸಿವೆ. ಒಂದು ಬೃಹತ್ ಸರೋವರದಿಂದ ಹೊರಗೆ ಹರಿಯುವ ನದಿಗಳ ಹಾಗೆ ಹಲವಾರು ಕೋಡಿಬಿದ್ದ ಗ್ಲೇಶಿಯರ್‌ಗಳು ಹಿಮವನ್ನು ಐಸ್ ಹಾಳೆಯ ಅಂಚುಗಳಿಂದ ಸಾಗರಕ್ಕೆ ಸಾಗಿಸುತ್ತವೆ. ಇಂಥ ಗ್ಲೇಶಿಯರ್‌ಗಳಲ್ಲಿ ಹಿಮ್ಮೆಟ್ಟುವಿಕೆಯಾಗುತ್ತಿದೆಯೆಂದು ಗಮನಿಸಲಾಗಿದೆ, ಮತ್ತು ಇದರಿಂದ ಹಿಮದ ಹರಿಯುವಿಕೆಯ ವೇಗವು ಹೆಚ್ಚಾಗುತ್ತದೆ. ಗ್ರೀನ್‌ಲ್ಯಾಂಡ್ನಲ್ಲಿ 2000ನೇ ವರ್ಷದ ನಂತರದ ಅವಧಿಯಲ್ಲಿ ಬಹಳ ಸಮಯದಿಂದ ಸ್ಥಾಯಿಯಾಗಿದ್ದ ಹಲವಾರು ಬಹಳ ವಿಶಾಲವಾದ ಗ್ಲೇಶಿಯರ್‌ಗಳಲ್ಲಿ ಹಿಮ್ಮೆಟ್ಟುವಿಕೆಯು ಕಂಡುಬಂದಿದೆ. ಹೆಲ್‌ಹೀಮ್, ಯಾಕೊಬ್‌ಶಾನ್ ಇಸ್‌ಬ್ರೇ ಹಾಗೂ ಕಾಂಗರ್ಡ್‌ಲಗ್‌ಸುವಾಕ್ ಎಂಬ ಮೂರು ಗ್ಲೇಶಿಯರ್‌ಗಳ ಅಧ್ಯಯನ ಮಾಡಲಾಗಿದ್ದು, ಈ ಗ್ಲೇಶಿಯರ್‌ಗಳು ಒಟ್ಟಾಗಿ ಗ್ರೀನ್‌ಲ್ಯಾಂಡ್ ಐಸ್ ಹಾಳೆಯ ಶೇಕಡಾ 16ರಷ್ಟು ಹಿಮವನ್ನು ಬರಿದುಮಾಡುತ್ತವೆ. 1950ರ ದಶಕ ಹಾಗೂ 1970ರ ದಶಕದ ಉಪಗ್ರಹ ಚಿತ್ರಗಳು ಮತ್ತು ವಾಯುಮಂಡಲದಿಂದ ತೆಗೆದ ಛಾಯಾಚಿತ್ರಗಳು ಗ್ಲೇಶಿಯರ್‌ನ ಮುಂಭಾಗವು ಹಲವಾರು ದಶಕಗಳವರೆಗೆ ಹಾಗೆಯೇ ಉಳಿದುಕೊಂಡಿರುವುದನ್ನು ತೋರಿಸುತ್ತವೆ. ಆದರೆ 2001ರಲ್ಲಿ ಇದು ವೇಗವಾಗಿ ಹಿಮ್ಮೆಟ್ಟಲು ಆರಂಭವಾಗಿ, 2001 ಮತ್ತು 2005ರ ನಡುವೆ 7.2 kmನಷ್ಟು ಹಿಮ್ಮೆಟ್ಟಿತು. ಇದುದಿನದವರೆಗಿನ ತೀವ್ರಗತಿಯನ್ನು ತಲುಪಿದೆ.ಪಶ್ಚಿಮ ಗ್ರೀನ್‌ಲ್ಯಾಂಡ್‌ನ  ಯಾಕೊಬ್‌ಶಾನ್ ಇಸ್‌ಬ್ರೇಯು 1950ರ ಕಾಲದಿಂದಲೂ ಸ್ಥಾಯೀ ಎಲ್ಲೆಯನ್ನು ಹೊಂದಿದ್ದು, ಸುಮಾರು 24 m/day ವೇಗದಲ್ಲಿ ಚಲಿಸುತ್ತಿತ್ತು. ಈ ಗ್ಲೇಶಿಯರ್‌ನ ಹಿಮದ ಹೊರಚಾಚು 2000ದಲ್ಲಿ ಒಡೆಯಲು ಆರಂಭವಾಗಿದ್ದು, 2003ರ ಹೊತ್ತಿಗೆ ಸಂಪೂರ್ಣವಾಗಿ ನಶಿಸಿಹೋಯಿತು, ಮತ್ತು ಇದೇ ಹೊತ್ತಿಗೆ ಅದರ ಹಿಮ್ಮೆಟ್ಟುವಿಕೆಯ ವೇಗವು ದುಪ್ಪಟ್ಟಾಗಿ ಸುಮಾರು ದಿನದಷ್ಟಾಯಿತು
ಸಾಗರಗಳು
ಜಾಗತಿಕ ತಾಪಮಾನ ಏರಿಕೆಯಲ್ಲಿ ಸಾಗರಗಳ ಪಾತ್ರವು ಬಹಳ ಸಂಕೀರ್ಣವಾದದ್ದು. ಸಾಗರಗಳು ವಾಯುಮಂಡಲದಲ್ಲಿ ಹಾಗೆಯೇ ಉಳಿದುಕೊಳ್ಳಬಹುದಾಗಿದ್ದ ಬಹುತೇಕ ಇಂಗಾಲದ ಡೈ ಆಕ್ಸೈಡ್ ಅನ್ನು ಕರಗಿಸಿಕೊಳ್ಳುವ ತೊಟ್ಟಿಗಳ ಕೆಲಸ ಮಾಡುತ್ತವೆ, ಆದರೆ ಹೆಚ್ಚಿದ CO2ನ ಮಟ್ಟವು ಸಾಗರ ಆಮ್ಲೀಕರಣವುಂಟಾಗಲು ಕಾರಣವಾಗಿದೆ. ಮುಂದೆ, ಸಾಗರಗಳ ಉಷ್ಣತೆ ಜಾಸ್ತಿಯಾಗುತ್ತ ಹೊದ ಹಾಗೆ ಅವು ಹೆಚ್ಚಿನ CO2ವನ್ನು ಹೀರಿಕೊಳ್ಳಲು ಅಸಮರ್ಥವಾಗುತ್ತಾ ಹೋಗುತ್ತವೆ.. ಜಾಗತಿಕ ತಾಪಮಾನ ಏರಿಕೆಯಿಂದ ಸಾಗರಗಳ ಮೇಲೆ ಹಲವಾರು ಪರಿಣಾಮಗಳುಂಟಾಗುವ ಸಾಧ್ಯತೆಗಳಿವೆ. ಸದ್ಯಕ್ಕೆ ಉಂಟಾಗುತ್ತಿರುವ ಪರಿಣಾಮಗಳೆಂದರೆ, ಉಷ್ಣತೆಯ ಹಿಗ್ಗುವಿಕೆ, ಗ್ಲೇಶಿಯರ್‌ಗಳು ಮತ್ತು ಮಂಜುಗಡ್ಡೆ ಹಾಳೆಗಳ ಕರಗುವಿಕೆ ಹಾಗೂ ಸಮುದ್ರ ಮೇಲ್ಮೈ ಉಷ್ಣತಾ ಏರಿಕೆ - ಇವುಗಳಿಂದ ಹೆಚ್ಚುತ್ತಿರುವ ಉಷ್ಣತಾ ಪದರುಗಳು. ಇನ್ನಿತರ ಸಾಧ್ಯವಿರುವ ಪರಿಣಾಮಗಳೆಂದರೆ ಸಾಗರ ಪರಿಚಲನೆಯಲ್ಲಿ ದೊಡ್ಡಮಟ್ಟದ ಬದಲಾವಣೆಗಳು.
ಆಮ್ಲತೆಯ ಹೆಚ್ಚಳ
ಸಾಗರದ ಆಮ್ಲೀಕರಣವು ವಾತಾವರಣದಲ್ಲಿ CO2ನ ಸಾಂದ್ರತೆಯ ಏರಿಕೆಯಿಂದ ಉಂಟಾಗುತ್ತದೆ, ಮತ್ತು ಇದು ಜಾಗತಿಕ ತಾಪಮಾನ ಏರಿಕೆಯ ನೇರ ಪರಿಣಾಮ ಅಲ್ಲ. ಜೀವಿಗಳು ಉತ್ಪಾದಿಸುವ ಹೆಚ್ಚಿನ CO2ವನ್ನು ಸಾಗರಗಳು ಕರಗಿದ ಅನಿಲದ ರೂಪದಲ್ಲಿ ಇಲ್ಲವೇ ಸತ್ತಮೇಲೆ ಅಸ್ಥಿಪಂಜರಗಳ ರೂಪದಲ್ಲಿ ಸಾಗರದ ತಳಸೇರಿ ಸುಣ್ಣ ಅಥವಾ ಸುಣ್ಣದಕಲ್ಲುಗಳಾಗಿ ಮಾರ್ಪಾಡು ಹೊಂದುವ ಸಣ್ಣಪುಟ್ಟ ಸಾಗರಜೀವಿಗಳ ರೂಪದಲ್ಲಿ ಹೀರಿಕೊಳ್ಳುತ್ತವೆ. ಸಾಗರಗಳು ಸದ್ಯಕ್ಕೆ ವಾರ್ಷಿಕವಾಗಿ ತಲಾ ಒಂದು ಟನ್ನಿನಷ್ಟು CO2 ಅನ್ನು ಹೀರಿಕೊಳ್ಳುತ್ತವೆ. ಒಂದು ಅಂದಾಜಿನ ಪ್ರಕಾರ ಸಾಗರಗಳು ಮಾನವ ಚಟುವಟಿಕೆಗಳಿಂದ ಉತ್ಪತ್ತಿಯಾದ ಸುಮಾರು ಅರ್ಧಭಾಗದಷ್ಟು CO2 ಅಷ್ಟನ್ನೂ ಸುಮಾರು 1800ರಿಂದ ಹೀರಿಕೊಂಡಿವೆ ಎಂದು ಎಣಿಕೆ ಹಾಕಲಾಗಿದೆ(1800ರಿಂದ 1994ರವರೆಗ 118 ± 19 ಪೆಟಾಗ್ರಾಮ್ಸ್‌ನಷ್ಟು ಇಂಗಾಲ) ನೀರಿನಲ್ಲಿ CO2 ಒಂದು ದುರ್ಬಲವಾದ ಇಂಗಾಲಾಮ್ಲವಾಗಿ ಪರಿವರ್ತಿತವಾಗುತ್ತದೆ, ಮತ್ತು ಔದ್ಯಮಿಕ ಕ್ರಾಂತಿಯ ನಂತರ ಹಸಿರುಮನೆ  ಅನಿಲಗಳಲ್ಲಿ ಉಂತಾಗಿರುವ ಹೆಚ್ಚಳವು ಸಮುದ್ರಜಲದ ಸರಾಸರಿ pH (ಆಮ್ಲೀಯತೆಯ ಪ್ರಯೋಗಾಲಯ ಮಾನಕ) ಅನ್ನು 0.1 ಯುನಿಟ್‌ಗಳಿಂದ to 8.2 ಗೆ ಹೆಚ್ಚಿಸಿದೆ. ಸೂಚಿಸಲಾಗಿರುವ ಹೊರಸೂಸುವಿಕೆಗಳು pH ಅನ್ನು 2100ರ ಹೊತ್ತಿಗೆ ಇನ್ನೂ 0.5ರಷ್ಟು ಕಡಿಮೆ ಮಾಡಬಹುದು ಮತ್ತು ಅಲ್ಲಿಂದೀಚೆಗೆ ನೂರಾರು ಸಹಸ್ರಮಾನಗಳಲ್ಲಿಯೂ ಕಂಡಿಲ್ಲದ ಮಟ್ಟಕ್ಕೆ, ಈ ಅವಧಿಯಲ್ಲಿ ಎಂದೂ ಕಂಡು-ಕೇಳಿರದಷ್ಟು ವೇಗದಲ್ಲಿ - ಬಹುಶಃ 100 ಪಟ್ಟಿನಷ್ಟು ಕಡಿಮೆ ಮಾಡಬಹುದು. ಹೆಚ್ಚುತ್ತಿರುವ ಆಮ್ಲೀಯತೆಯು ಹವಳಗಳ (ಪ್ರಪಂಚದ ಶೇಕಡಾ 16ರಷ್ಟು ಹವಳದ ದಿಬ್ಬಗಳು 1998ರಲ್ಲಿ ಬಿಸಿಯಾದ ನೀರಿನಿಂದ ಉಂಟಾದ ಬ್ಲೀಚಿಂಗ್‌ನಿಂದಾಗಿ ಸಾವನ್ನಪ್ಪಿದವು ಈ ವರ್ಷವು ದಾಖಲಾದ ಅತಿ ಬಿಸಿಯಾದ ವರ್ಷವಾಗಿದೆ) ಮತ್ತು ಕ್ಯಾಲ್ಷಿಯಂ ಕಾರ್ಬೋನೇಟ್ನ ಚಿಪ್ಪುಗಳನ್ನುಳ್ಳ ಇತರ ಜೀವಿಗಳ ಮೇಲೆ ಪ್ರತಿಕೂಲ ಪರಿಣಾಮಗಳನ್ನು ಬೀರಬಹುದೆಂಬ ಕಾಳಜಿಯನ್ನು ವ್ಯಕ್ತಪಡಿಸಲಾಗಿದೆ ನವೆಂಬರ್ 2009ರ Science ನಲ್ಲಿ ಪ್ರಕಟವಾದ ಕೆನಡಾದ Department of Fisheries and Oceansನ ವಿಜ್ಞಾನಿಗಳು ಬರೆದ ಒಂದು ಲೇಖನದಲ್ಲಿ ಅವರು ಬ್ಯೂಫೋರ್ಟ್ ಸಮುದ್ರದ ಪ್ಲ್ಯಾಂಕ್‌ಟನ್ ಚಿಪ್ಪುಗಳನ್ನು ಕಟ್ಟುವ ಕ್ಯಾಲ್ಷಿಯಂ ಕ್ಲೋರೈಡ್‌ನ ಮಟ್ಟದಲ್ಲಿ ಗಣನೀಯ ಪ್ರಮಾಣದ ಇಳಿಕೆಯಾಗಿರುವುದನ್ನು ಕಂಡಿರುವುದು ವರದಿಯಾಗಿತ್ತು.DFOನ ಲೇಖಕರಲ್ಲೊಬ್ಬರಾದ ಫಿಯೋನಾ ಮೆಕ್‌ಲಾಲಿನ್ರ ಪ್ರಕಾರ, ಆರ್ಕ್‌ಟಿಕ್ ಸಾಗರದಲ್ಲಿ ಹೆಚ್ಚುತ್ತಿರುವ ಆಮ್ಲೀಕರಣವು ಯಾವ ಮಟ್ಟವನ್ನು ತಲುಪುತ್ತಿದೆಯೆಂದರೆ ಅದು ಈಗಿನ ಪ್ಲ್ಯಾಂಕ್‌ಟನ್ ಗೋಡೆಗಳನ್ನು ಇನ್ನು ಕೊಂಚ ಸಮಯದಲ್ಲಿಯೇ ಕರಗಿಸಲು ಆರಂಭಿಸಬಹುದು: " ಆರ್ಕ್‌ಟಿಕ್ ಜೀವವ್ಯವಸ್ಥೆಯು ಬಹುಶಃ ಅಪಾಯದಂಚಿನಲ್ಲಿದೆ. ನಿಜವಾದ ವಿಷಯವೆಂದರೆ, ಅವುಗಳ ಚಿಪ್ಪುಗಳು ಕರಗಿಹೋಗಲಿವೆ." ಬಿಸಿನೀರಿಗಿಂತ ತಣ್ಣೀರು CO2ವನ್ನು ಹೆಚ್ಚು ಚೆನ್ನಾಗಿ ಹೀರಿಕೊಳ್ಳುವುದರಿಂದ ಧ್ರುವಪ್ರದೇಶಗಳಲ್ಲಿನ ಆಮ್ಲೀಕರಣವು ಹೆಚ್ಚು ತೀವ್ರವಾಗಿರುತ್ತದೆ. ಮೆಕ್‌ಲಾಲಿನ್‌ರವರ ಪ್ರಕಾರ ಈ ಆಮ್ಲೀಕರಣಗೊಂಡ ನೀರು ಮುಂದಿನ ಹತ್ತು ವರ್ಷಗಳಲ್ಲಿ ಉತ್ತರ ಅಟ್ಲಾಂಟಿಕ್ ಅನ್ನು ತಲುಪಲಿದೆ.
ಥರ್ಮೋಹಲೈನ್‌ ಪರಿಚಲನೆಯ ನಿಲ್ಲುವಿಕೆ
ಒಂದು ಊಹೆಯ ಪ್ರಕಾರ, ಜಾಗತಿಕ ತಾಪಮಾನ ಏರಿಕೆಯು ಥರ್ಮೋಹಲೈನ್ ಪರಿಚಲನೆಯ ನಿಲ್ಲುವಿಕೆ ಅಥವಾ ಮಂದಗೊಳ್ಳುವಿಕೆಗೆ ಕಾರಣವಾಗಿ, ಇದರಿಂದ ಉತ್ತರ ಅಟ್ಲಾಂಟಿಕ್‌‌ನಲ್ಲಿ ಸ್ಥಳೀಯ ಶೈತ್ಯವನ್ನುಂಟುಮಾಡಿ ಆ ಪ್ರದೇಶದಲ್ಲಿ ಶೈತ್ಯ ಅಥವಾ ಕಡಿಮೆ ಉಷ್ಣತೆಯ ವಾತಾವರಣವನ್ನುಂಟುಮಾಡಬಹುದು. ಇದರಿಂದಾಗಿ ಉತ್ತರ ಅಟ್ಲಾಂಟಿಕ್ ಡ್ರಿಫ್ಟ್ನಿಂದ ಬೆಚ್ಚಗಾಗುವ ಪ್ರದೇಶಗಳಾದ ಸ್ಕ್ಯಾಂಡಿನೇವಿಯಾ ಮತ್ತು ಬ್ರಿಟನ್ಗೆ ತೊಂದರೆಯಾಗಬಹುದು. ಈ ಪರಿಚಲನೆಯಲ್ಲಿ ಕುಸಿತವುಂಟಾಗಬಹುದಾದ ಸಾಧ್ಯತೆಗಳು ಸ್ಪಷ್ಟವಾಗಿಲ್ಲ; ಆದರೆ ಗಲ್ಫ್ ಸ್ಟ್ರೀಮ್ ಕೆಲಕಾಲದವರೆಗೆ ಸ್ಥಿರವಾಗುವುದು ಮತ್ತು ಉತ್ತರ ಅಟ್ಲಾಂಟಿಕ್ ಡ್ರಿಫ್ಟ್ ಕ್ಷೀಣಿಸುವುದರ ಸಾಧ್ಯತೆಗಳ ಬಗ್ಗೆ ಕೆಲವು ಸಾಕ್ಷ್ಯಾಧಾರಗಳು ಲಭ್ಯವಿವೆ. ಆದರೆ ಕ್ಷೀಣಿಸುವುದರ ಪ್ರಮಾಣ ಮತ್ತು ಅದು ಪರಿಚಲನೆಯನ್ನು ನಿಲ್ಲಿಸಬಹುದಾದ ಸಾಧ್ಯತೆಗಳ ಬಗ್ಗೆ ಇನ್ನೂ ಚರ್ಚೆ ನಡೆಯುತ್ತಿದೆ. ಇಲ್ಲಿನವರೆವಿಗೂ ಉತ್ತರ ಯುರೋಪ್ ಅಥವಾ ಹತ್ತಿರದ ಸಾಗರಗಳಲ್ಲಿ ಯಾವುದೇ ಶೈತ್ಯೀಕರಣವು ಕಂಡುಬಂದಿಲ್ಲ.ಲೆಂಟನ್ et al.ನ ಸಂಶೋಧನೆಯ ಪ್ರಕಾರ "ಕೃತಕ ಮಾದರಿಗಳು ಈ ಶತಮಾನದಲ್ಲಿ ಒಂದು THC ಟಿಪ್ಪಿಂಗ್ ಪಾಯಿಂಟ್ ಅನ್ನು   ಸ್ಪಷ್ಟವಾಗಿ ದಾಟುವುದು" ಎಂದು ಕಂಡುಹಿಡಿಯಲಾಯಿತು
ಆಕ್ಸಿಜನ್ ಕೊರತೆ
ಸಾಗರಗಳಲ್ಲಿ ಕರಗಿರುವ ಆಕ್ಸಿಜನ್ ಮಟ್ಟವು ಕಡಿಮೆಯಾಗಬಹುದು ಮತ್ತು ಇದರಿಂದ ಸಾಗರದ ಜೀವರಾಶಿಗಳ ಮೇಲೆ ವ್ಯತಿರಿಕ್ತ ಪರಿಣಾಮವುಂಟಾಗಬಹುದು
ಧನಾತ್ಮಕ ಮರಳುವಿಕೆಯ ಪರಿಣಾಮಗಳು
ಧನಾತ್ಮಕ ಫೀಡ್‌ಬ್ಯಾಕ್ಗಳು ಜಾಗತಿಕ ತಾಪಮಾನ ಏರಿಕೆಯ ಗಮನಿಸಲಾದ ಮತ್ತು ಉಂಟಾಗಬಹುದಾದ ಪರಿಣಾಮಗಳಾಗಿದ್ದು ಇವು ಮತ್ತೂ ಹೆಚ್ಚಿನ ಜಾಗತಿಕ ತಾಪಮಾನ ಏರಿಕೆಯುಂಟಾಗಲು ಕಾರಣವಾಗುತ್ತವೆ. IPCC Fourth Assessment Reportನ ಪ್ರಕಾರ "ಆಂಥ್ರೊಪೋಜೆನಿಕ್ ತಾಪಮಾನ ಏರಿಕೆಯ ಕೆಲವು ಪರಿಣಾಮಗಳು ದಿಢೀರನೆ ಉಂಟಾಗುವುದು ಅಥವಾ ಮರುಸ್ಥಿತಿಗೆ ಹೋಗಲು ಅಸಾಧ್ಯವಾಗಿರುವಂಥವಾಗಿದ್ದು ಹವಾಗುಣದ ಬದಲಾವಣೆಯ ವೇಗ ಮತ್ತು ಪರಿಮಾಣಗಳನ್ನು ಅವಲಂಬಿಸಿವೆ". ಈ ಪರಿಸ್ಥಿತಿಯುಂಟಾಗಲು ಈ ಧನಾತ್ಮಕ ವ್ಯಾಖ್ಯಾನಗಳು ಪ್ರಮುಖ ಕಾರಣಗಳಾಗಿವೆ.
ಕರಗುವ ಪರ್ಮಾಫ್ರಾಸ್ಟ್ ಪೀಟ್ ಜೌಗುಪ್ರದೇಶಗಳಿಂದ ಮೀಥೇನ್ ಬಿಡುಗಡೆ
ಪಶ್ಚಿಮ ಸೈಬೀರಿಯಾವು ಪ್ರಪಂಚದ ಅತಿ ದೊಡ್ಡ ಪೀಟ್ ಜೌಗುಪ್ರದೇಶವಾಗಿದ್ದು, ಇದು 11,000 ವರ್ಷಗಳ ಹಿಂದೆ, ಕಳೆದ ಹಿಮಯುಗದ ಕೊನೆಯಲ್ಲಿ ರೂಪುಗೊಂಡ ಪರ್ಮಾಫ್ರಾಸ್ಟ್ ಪೀಟ್ ಜೌಗಿನ ಒಂದು ಮಿಲಿಯನ್ ಚದರ ಕಿಲೋಮೀಟರ್‌ ವಿಸ್ತಾರದ ಪ್ರದೇಶವಾಗಿದೆ. ಇದರ ಪ್ರಮಾಫ್ರಾಸ್ಟ್‌ನ ಕರಗುವಿಕೆಯಿಂದ ಮುಂದಿನ ಹಲವಾರು ದಶಕಗಳವರೆಗೆ ಮೀಥೇನ್ ಅನಿಲವು ಬೃಹತ್ ಪ್ರಮಾಣದಲ್ಲಿ ಬಿಡುಗಡೆಯಾಗುವ ಸಾಧ್ಯತೆಗಳಿವೆ. ಬಹಳ ಪರಿಣಾಮಕಾರೀ ಹಸಿರುಮನೆ ಅನಿಲವಾಗಿರುವ ಮೀಥೇನ್ ಮುಂದಿನ ಹಲವಾರು ದಶಕಗಳವರೆಗೆ ಸುಮಾರು 70,000 ಮಿಲಿಯನ್ ಟನ್ಗಳಷ್ಟು ಬೃಹತ್ ಪ್ರಮಾಣದಲ್ಲಿ ಬಿಡುಗಡೆಯಾಗಲಿದ್ದು, ಇದು ಹಸಿರುಮನೆ ಅನಿಲ ಹೊರಸೂಸುವಿಕೆಯ ಮತ್ತೊಂದು ಮೂಲವಾಗುತ್ತದೆ ಇದೇ ರೀತಿಯ  ಕರಗುವಿಕೆ ಪೂರ್ವ ಸೈಬೀರಿಯಾದಲ್ಲಿ ಕಂಡುಬಂದಿದೆಲಾರೆನ್ಸ್ et al. (2008)ರ ಪ್ರಕಾರ ಆರ್ಕ್‌ಟಿಕ್ ಸಮುದ್ರದ ಹಿಮದ ಕರಗುವಿಕೆಯು ಆರ್ಕ್‌ಟಿಕ್ ಪರ್ಮಾಫ್ರಾಸ್ಟ್ ಅನ್ನು ವೇಗವಾಗಿ  ಕರಗಿಸಿ ಮತ್ತು ಹೆಚ್ಚು ತಾಪಮಾನ ಏರಿಕೆಯನ್ನು ಪ್ರಚೋದಿಸುವಂಥ ಒಂದು ಮರಳುವಿಕೆಯ ಸರಣಿಯನ್ನು ಆರಂಭಿಸಬಹುದು
ಹೈಡ್ರೇಟ್‌ಗಳಿಂದ ಮೀಥೇನ್ ಬಿಡುಗಡೆ
ಮೀಥೇನ್ ಹೈಡ್ರೇಟ್ ಎಂಬ ಹೆಸರಿನಿಂದಲೂ ಕರೆಯಲ್ಪಡುವ ಮೀಥೇನ್ ಕ್ಲಾಥ್ರೇಟ್, ಒಂದು ರೀತಿಯ ನೀರಿನ ಮಂಜುಗಡ್ಡೆಯಾಗಿದ್ದು ತನ್ನ ಹರಳು ರಚನೆಯಲ್ಲಿ methane ಅನ್ನು ಹೊಂದಿರುತ್ತದೆ. ಭೂಮಿಯ ಸಾಗರಗರ್ಭದ ಪದರಗಳಲ್ಲಿ ಮೀಥೇನ್ ಕ್ಲಾಥ್ರೇಟ್‌ನ ಬಹಳ ದೊಡ್ಡ ನಿಕ್ಷೇಪಗಳನ್ನು ಕಂಡುಹಿಡಿಯಲಾಗಿದೆ. ಪಲಾಯನ ಹಸಿರುಮನೆ ಪರಿಣಾಮದ ಮೂಲಕ ಈ ಮೀಥೇನ್ ಕ್ಲಾಥ್ರೇಟ್ ನಿಕ್ಷೇಪಗಳಿಂದ ಬೃಹತ್ ಪ್ರಮಾಣದ ನೈಸರ್ಗಿಕ ಅನಿಲವು ಬಿಡುಗಡೆಯಾಗುವುದನ್ನು ಭೂತಕಾಲದ ಮತ್ತು ವರ್ತಮಾನದ ಹವಾಗುಣ ಬದಲಾವಣೆಗೆ ಪ್ರಮುಖ ಕಾರಣವೆಂದು ತರ್ಕಿಸಲಾಗಿದೆ. ಈ ಹಿಡಿದಿರಿಸಲ್ಪಟ್ಟ ಮೀಥೇನ್‌ನ ಬಿಡುಗಡೆಯು ತಾಪಮಾನ ಏರಿಕೆಯ ಒಂದು ಪ್ರಮುಖ ಪರಿಣಾಮವಾಗಿದೆ; ಮೀಥೇನ್ ಇಂಗಾಲದ ಡೈಆಕ್ಸೈಡ್‌ಗಿಂತ ಹೆಚ್ಚು ಶಕ್ತಿಶಾಲೀ ಅನಿಲವಾದ್ದರಿಂದ ಇದು ಜಾಗತಿಕ ತಾಪಮಾನವನ್ನು 5°ಗಳಷ್ಟು ಹೆಚ್ಚಿಸಬಹುದೆಂದು ಎಣಿಕೆಮಾಡಲಾಗಿದೆ. ಈ ಸಿದ್ಧಾಂತದ ಪ್ರಕಾರ ಇದು ವಾತಾವರಣದಲ್ಲಿ ಲಭ್ಯವಿರುವ ಆಕ್ಸಿಜನ್‌ನ ಪ್ರಮಾಣದ ಮೇಲೆ ಬಹಳ ದೊಡ್ಡ ಪ್ರಭಾವವನ್ನುಂಟುಮಾಡಬಹುದು. ಈ ಸಿದ್ಧಾಂತವನ್ನು ಪರ್ಮಿಯನ್-ಟ್ರಯಾಸ್ಸಿಕ್ ನಿರ್ನಾಮ ವಿದ್ಯಮಾನ ಎಂಬ ಭೂಮಿಯ ಮೇಲಿನ ಬಹಳ ವಿಷಮವಾದ ಸಮೂಹ ಅಳಿವಿನ ವಿದ್ಯಮಾನವನ್ನು ವಿವರಿಸಲು ಬಳಸಿಕೊಳ್ಳಲಾಗಿದೆ. 2008ರಲ್ಲಿ American Geophysical Unionಗೋಸ್ಕರ ನಡೆಸಲಾದ ಒಂದು ಸಂಶೋಧನಾ ಯಾತ್ರೆಯ ಸಮಯದಲ್ಲಿ ಸೈಬೀರಿಯನ್ ಆರ್ಕ್‌ಟಿಕ್ ಪ್ರದೇಶದಲ್ಲಿ ಸಾಮಾನ್ಯವಾಗಿ ಇರಬೇಕಾದ್ದಕ್ಕಿಂತ 100 ಪಟ್ಟು ಹೆಚ್ಚಿನ ಮೀಥೇನ್ ಮಟ್ಟಗಳು ಕಂಡು ಬಂದಿದ್ದು, ಇದು ಲೆನಾ ನದಿಯ  ಹೊರಪಾತ್ರ ಮತ್ತು ಲ್ಯಾಪ್ಟೆವ್ ಸಮುದ್ರ ಹಾಗೂ ಪೂರ್ವ ಸೈಬೀರಿಯನ್ ಸಮುದ್ರಗಳ ನಡುವೆ ಇರುವ ಪ್ರದೇಶಗಳ ಪ್ರಮಾಫ್ರಾಸ್ಟ್ ಸಮುದ್ರತಳದ ನೆಲದಲ್ಲಿನ ಹೆಪ್ಪುಗಟ್ಟಿರುವ ’ಮುಚ್ಚಳ’ವೊಂದರಲ್ಲಿ ಉಂಟಾಗಿರುವ ರಂಧ್ರಗಳಿಂದ ಬಿಡುಗಡೆಯಾಗುತ್ತಿರಬಹುದಾದ ಮೀಥೇನ್ ಕ್ಲಾಥ್ರೇಟ್ ಎಂದು ಊಹಿಸಲಾಗಿದೆ
ಇಂಗಾಲ ಚಕ್ರದ ಫೀಡ್‌ಬ್ಯಾಕ್‌ಗಳು
ಕೆಲವು ಊಹೆಗಳು ಮತ್ತು ಸಾಕ್ಷ್ಯಾಧಾರಗಳ ಪ್ರಕಾರ ಜಾಗತಿಕ ತಾಪಮಾನ ಏರಿಕೆಯಿಂದ ಭೂಮಿಯ ಜೀವವ್ಯವಸ್ಥೆಗಳಿಂದ ಇಂಗಾಲವು ಕಡಿಮೆಯಾಗಿ ವಾತಾವರಣದಲ್ಲಿ CO2 ಮಟ್ಟವು ಜಾಸ್ತಿಯಾಗಬಹುದು. ಹಲವಾರು ಹವಾಗುಣ ಮಾದರಿಗಳ ಪ್ರಕಾರ 21ನೇ ಶತಮಾನದ ಜಾಗತಿಕ ತಾಪಮಾನ ಏರಿಕೆಯು ಈ ಏರಿಕೆಗೆ ಭೂಮಿಕ ಇಂಗಾಲ ಚಕ್ರದ ಪ್ರತಿಕ್ರಿಯೆಯಿಂದ ತೀವ್ರಗೊಳ್ಳಬಹುದೆಂದು ತೋರಿಸಲಾಗಿದೆC4MIP ಅಧ್ಯಯನದ ಎಲ್ಲಾ 11 ಮಾದರಿಗಳು ಕಂಡುಕೊಂಡ ಪ್ರಕಾರ ಹವಾಗುಣದ ಬದಲಾವಣೆಯನ್ನು ಪರಿಗಣನೆಗೆ ತೆಗೆದುಕೊಳ್ಳುವುದಾದಲ್ಲಿ ಮನುಷ್ಯಮೂಲದ CO2ನ ಹೆಚ್ಚಿನ ಭಾಗವು ಹವೆಯಲ್ಲಿಯೇ ಉಳಿಯುತ್ತದೆ. ಇಪ್ಪತ್ತೊಂದನೇ ಶತಮಾನದ ಕೊನೆಯ ಭಾಗದಲ್ಲಿ ಈ ಹೆಚ್ಚಿನ CO2 ಮಟ್ಟದಲ್ಲಿ ಎರಡು ವಿಪರೀತ ಮಾದರಿಗಳಲ್ಲಿ 20 ಮತ್ತು 200 ppm ಏರಿಳಿತವಾಗುವುದನ್ನು ತೋರಿಸಿ, ಹೆಚ್ಚಿನ ಮಾದರಿಗಳಲ್ಲಿ 50 ಮತ್ತು 100 ppmನಷ್ಟು ಏರಿಳಿತವನ್ನು ತೋರಿಸಿತು. ಹೆಚ್ಚಿನ CO2 ಮಟ್ಟಗಳಿಂದ 0.1°ರಿಂದ 1.5 °C ವರೆಗೆ ಹವಾಗುಣ ತಾಪಮಾನ ಹೆಚ್ಚಾಯಿತು. ಆದರೂ ಈ ಸೂಕ್ಷ್ಮತೆಗಳ ಪರಿಮಾಣದ ಬಗ್ಗೆ ಬಹಳ ದೊಡ್ಡ ಅನಿಶ್ಚಿತತೆಯಿದ್ದಿತು. ಎಂಟು ಮಾದರಿಗಳು ಹೆಚ್ಚಿನ ಬದಲಾವಣೆಗೆ ಭೂಮಿಯನ್ನು ಕಾರಣವಾಗಿ ತೋರಿಸಿದರೆ ಮೂರು ಮಾದರಿಗಳು ಇದಕ್ಕೆ ಸಮುದ್ರವೇ ಕಾರಣವೆಂದು ತೋರಿಸುತ್ತಿದ್ದವು. ಈ ಕೇಸ್‌ಗಳ ಅತಿದೊಡ್ಡ ಸಾಕ್ಷಿಯೆಂದರೆ ಉತ್ತರ ಗೋಳಾರ್ಧದ ಬೋರಿಯಲ್ ಅರಣ್ಯಗಳ ಎತ್ತರಪ್ರದೇಶಗಳ ಮಣ್ಣಿನಿಂದ ಹೆಚ್ಚಿದ ಇಂಗಾಲದ ಉಸಿರಾಟ. ಇದರಲ್ಲಿ ಒಂದು ಪ್ರತ್ಯೇಕ ಮಾದರಿ(HadCM3) ದಕ್ಷಿಣ ಅಮೆರಿಕಾದ ಅಮೆಜಾನ್ ಮಳೆಕಾಡುಗಳಲ್ಲಿ ಗಣನೀಯವಾಗಿ ಕಡಿಮೆಯಾದ ಮಳೆಬೀಳುವಿಕೆಗೆ ಪ್ರತಿಕ್ರಿಯೆಯಾಗಿ ಆರಂಭವಾಗಿರುವ ಇಂಗಾಲದ ಒಂದು ಉಪಚಕ್ರದ ಮರಳುವಿಕೆಯನ್ನು ತೋರಿಸುತ್ತದೆ  ಈ ಮಾದರಿಗಳು ಯಾವುದೇ ಭೂಮಿಕ ಇಂಗಾಲ ಚಕ್ರದ ಮರಳುವಿಕೆಯ ಶಕ್ತಿಯ ಬಗ್ಗೆ ಒಮ್ಮತಕ್ಕೆ ಬರದೇ ಹೋದರೂ, ಈ ಮರಳುವಿಕೆಗಳು ಜಾಗತಿಕ ತಾಪಮಾನ ಏರಿಕೆಯನ್ನು ತೀವ್ರಗೊಳಿಸುವುವೆಂದು ಎಲ್ಲಾ ಮಾದರಿಗಳು ಸೂಚಿಸುತ್ತವೆ. ಇಂಗ್ಲೆಂಡಿನ ಮಣ್ಣು ಕಳೆದ 25 ವರ್ಷಗಳಿಂದ ವಾರ್ಷಿಕವಾಗಿ ನಾಲ್ಕು ಮಿಲಿಯನ್ ಟನ್‌ಗಳಷ್ಟು ಇಂಗಾಲವನ್ನು ಕಳೆದುಕೊಳ್ಳುತ್ತಿದೆಯೆಂದು ಅಧ್ಯಯನಗಳ ಮೂಲಕ ಗಮನಿಸಿರುವ ಬೆಲ್ಲಾಮಿ et al., ತಮ್ಮ Natureನ ಸೆಪ್ಟೆಂಬರ್ 2005ರ ಲೇಖನದಲ್ಲಿ ಈ ಫಲಿತಾಂಶಗಳನ್ನು ಭೂಮಿ ಬಳಕೆಯಿಂದಾದ ಬದಲಾವಣೆಗಳಿಂದ ವಿವರಿಸಲಾಗದು ಎಂದು ಅಭಿಪ್ರಾಯಪಟ್ಟಿದ್ದಾರೆ. ಈ ರೀತಿಯ ಫಲಿತಾಂಶಗಳು ಗಹನವಾದ ನಮೂನೆಗಳ ಜಾಲವನ್ನು ಅವಲಂಬಿಸಿದ್ದು ಇದರಿಂದಾಗಿ ಇವು ಜಾಗತಿಕ ಮಟ್ಟದಲ್ಲಿ ಲಭ್ಯವಿಲ್ಲ. ಇಡೀ ಯುನೈಟೆಡ್ ಕಿಂಗ್‍ಡಮ್ ಅನ್ನು ಮಾದರಿಯಾಗಿ ತೆಗೆದುಕೊಂಡು ಸಮಾನಾಂತರವಾಗಿ ಅಂದಾಜಿಸಿದಾಗ ಅವರು ವಾರ್ಷಿಕವಾಗಿ 13 ಮಿಲಿಯನ್ ಟನ್‌ಗಳಷ್ಟು ನಷ್ಟವಾಗುವುದೆಂದು ಸೂಚಿಸುತ್ತಾರೆ. ಇದು ಕ್ಯೋಟೋ ಒಪ್ಪಂದದಡಿಯಲ್ಲಿ ಯು.ಕೆ ಸಾಧಿಸಿದ ಇಂಗಾಲದ ಡೈ ಆಕ್ಸೈಡ್‌ನ ಹೊರಸೂಸುವಿಕೆಯ ಕಡಿತಕ್ಕೆ ಸಮವಾಗಿದೆ (ವಾರ್ಷಿಕವಾಗಿ 12.7 ಮಿಲಿಯನ್ ಟನ್‌ಗಳಷ್ಟು ಇಂಗಾಲ)   ಒಂದು ಸಲಹೆಯ ಪ್ರಕಾರ (ಕ್ರಿಸ್ ಫ್ರೀಮನ್ರಿಂದ) ಪೀಟ್ ಜೌಗುಗಳಿಂದ ನೀರಿನ ಹರಿವುಗಳಿಗೆ ಬಿಡುಗಡೆಯಾಗುವ  ಕರಗಿರುವ ಸಾವಯವ ಇಂಗಾಲ (DOC)ದ ಬಿಡುಗಡೆಯು (ಇಲ್ಲಿಂದ ಅದು ವಾತಾವರಣವನ್ನು ಪ್ರವೇಶಿಸುವುದು) ಜಾಗತಿಕ ತಾಪಮಾನ  ಏರಿಕೆಯಲ್ಲಿ ಧನಾತ್ಮಕ ಮರಳುವಿಕೆಯನ್ನುಂಟುಮಾಡುತ್ತದೆ. ಪಾಚಿಭೂಮಿಗಳಲ್ಲಿ ಸದ್ಯ ಸಂಗ್ರಹವಾಗಿರುವ ಇಂಗಾಲ(390–455 ಗಿಗಾಟನ್‌ಗಳು, ಭೂಮ್ಯಾಧರಿತ ಇಂಗಾಲ ಸಂಗ್ರಹದ ಮೂರನೇ ಒಂದು ಭಾಗ)ವು ವಾತಾವರಣದಲ್ಲಿ ಈಗಾಗಲೇ ಇರುವ ಇಂಗಾಲದ ಅರ್ಧಭಾಗದಷ್ಟಾಗಿದೆ. ನೀರಿನ DOC ಮಟ್ಟಗಳು ಗಮನಾರ್ಹವಾಗಿ ಏರುತ್ತಿವೆ; ಫ್ರೀಮನ್‌ರ ಸಿದ್ಧಾಂತದ ಪ್ರಕಾರ, ಇದಕ್ಕೆ ವಾತಾವರಣದದ CO2 ಮಟ್ಟಗಳಲ್ಲಿನ ಏರಿಕೆಯು ಪ್ರಾಥಮಿಕ ಉತ್ಪಾದಕತೆಯ ಉದ್ದೀಪನೆಯ ಮೂಲಕ ಹೊಣೆಗಾರನಾಗಿದೆಯೇ ಹೊರತು ತಾಪಮಾನ ಏರಿಕೆಗಳಲ್ಲ. ಹವಾಗುಣ ಬದಲಾವಣೆಯ ಕಾರಣದಿಂದಾಗಿ ಹೆಚ್ಚುತ್ತಿವೆಯೆನ್ನಲಾಗುತ್ತಿರುವ ಮರಗಳ ಸಾವುಗಳು ಒಂದು ಧನಾತ್ಮಕ ಮರಳುವಿಕೆ ಪರಿಣಾಮವಾಗಿದೆ. ಇದು ನೈಸರ್ಗಿಕ ಸಸ್ಯಸಂಕುಲದ ಹೆಚ್ಚಳವು ಒಂದು ಋಣಾತ್ಮಕ-ಮರಳುವಿಕೆ ಪರಿಣಾಮಕ್ಕೆ ಕಾರಣವಾಗುವುದೆಂಬ ಹಿಂದಿನ ಪ್ರಚಲಿತ ನಂಬಿಕೆಯನ್ನು ಅಲ್ಲಗಳೆಯುತ್ತದೆ.
ಕಾಳ್ಗಿಚ್ಚುಗಳು
IPCC Fourth Assessment Reportನ ಪ್ರಕಾರ, ಮೆಡಿಟರೇನಿಯನ್ ಯುರೋಪ್ ಮುಂತಾದ ಮಧ್ಯ-ಅಕ್ಷಾಂಶ ಭೂಭಾಗಗಳು ಕಡಿಮೆ ಮಳೆ ಮತ್ತು ಬರದ ಅಪಾಯಗಳನ್ನು ಹೆಚ್ಚು ಎದುರಿಸಬೇಕಾಗಿ ಬಂದು ಇದರಿಂದಾಗಿ ಕಾಳ್ಗಿಚ್ಚುಗಳು ದೊಡ್ಡ ಪ್ರಮಾಣದಲ್ಲಿ ಹಾಗೂ ನಿಯಮಿತವಾಗಿ ಉಂಟಾಗುವ ಸಾಧ್ಯತೆಗಳಿವೆ. ಇದರಿಂದಾಗಿ ಹೆಚ್ಚುಹೆಚ್ಚು ಸಂಗ್ರಹಿತ ಇಂಗಾಲವು ವಾತಾವರಣಕ್ಕೆ ಅದು ನೈಸರ್ಗಿಕವಾಗಿ ಮರುಹೀರಿಕೆ ಮಾಡುವುದಕ್ಕಿಂತ ಹೆಚ್ಚು ಪ್ರಮಾಣದಲ್ಲಿ ಬಿಡುಗಡೆಯಾಗುವುದೇ ಅಲ್ಲದೆ, ಭೂಮಿಯ ಒಟ್ಟು ಅರಣ್ಯಭಾಗವನ್ನು ಕಡಿಮೆಮಾಡಿ ಒಂದು ಧನಾತ್ಮಕ ಮರಳುವಿಕೆ ಉರುಳನ್ನು ರೂಪಿಸುತ್ತದೆ. ಈ ಮರಳುವಿಕೆ ಸುರುಳಿಯ ಭಾಗವಾಗಿ ಬದಲೀ ಅರಣ್ಯಗಳ ತೀವ್ರಗತಿಯ ಬೆಳವಣಿಗೆ ಹಾಗೂ ಉತ್ತರ ಅಕ್ಷಾಂಶಗಳ ಹವಾಗುಣಗಳು ಅರಣ್ಯಗಳ ಸಂರಕ್ಷಣೆಗೆ ಹೆಚ್ಚು ಅನುಕೂಲಕರವಾಗಿರುವುದರಿಂದ ಉತ್ತರದೆಡೆ ಅರಣ್ಯಗಳ ವಲಸೆ - ಇವೆರಡೂ ಕಂಡುಬರುತ್ತವೆ. ಆದರೆ ಇಲ್ಲಿ ನವೀಕರಿಸಬಹುದಾದ ಇಂಧನಗಳಾದ ಅರಣ್ಯಗಳ ಸುಡುವಿಕೆಯನ್ನು ಜಾಗತಿಕ ತಾಪಮಾನ ಏರಿಕೆಗೆ ಸಹಕಾರಿಯೆಂದು ಪರಿಗಣಿಸಬಹುದೇ ಎಂಬ ಪ್ರಶ್ನೆಯೇಳುತ್ತದೆ ಕುಕ್ ಮತ್ತು ವ್ಹಿಜೀ ಅಮೆಜಾನ್ ಮಳೆಕಾಡುಗಳಲ್ಲಿಯೂ ಕಾಳ್ಗಿಚ್ಚುಗಳು ಉಂಟಾಗಿ, ಇದರಿಂದ ಪೂರ್ವ ಅಮೆಜಾನ್ ಪ್ರಾಂತ್ಯದ ಕಾಟಿಂಗಾ ಸಸ್ಯಸಂಪತ್ತಿಗೆ ಸ್ಥಿತ್ಯಂತರಗೊಳ್ಳುವಂತೆ ಆಗುವುದು ಎಂದು ಕಂಡಿಹಿಡಿದಿದ್ದಾರೆ
ಸಮುದ್ರದ ಮಂಜಿನ ಹಿಮ್ಮೆಟ್ಟುವಿಕೆ
ಸಮುದ್ರವು ಸೂರ್ಯನಿಂದ ಉಷ್ಣತೆಯನ್ನು ಹೀರಿಕೊಂಡರೆ, ಹಿಮವು ಹೆಚ್ಚಾಗಿ ಸೂರ್ಯಕಿರಣಗಳನ್ನು ವಾಪಾಸು ಅಂತರಿಕ್ಷಕ್ಕೆ ಪ್ರತಿಫಲಿಸುತ್ತದೆ. ಹೀಗಾಗಿ ಹಿಮ್ಮೆಟ್ಟುತ್ತಿರುವ ಸಮುದ್ರದ ಹಿಮವು ಕರಗಿದ ಸಮುದ್ರ ನೀರನ್ನು ಸೂರ್ಯಕಿರಣಗಳು ಬಿಸಿಮಾಡಲು ಅವಕಾಶನೀಡುವುದರ ಮೂಲಕ ಹೆಚ್ಚುನ ತಾಪಮಾನ ಏರಿಕೆಗೆ ಕಾರಣವಾಗುತ್ತದೆ. ಈ ಕ್ರಿಯೆಯು ಒಂದು ಕಪ್ಪು ಕಾರು ಬಿಸಿಲಿನಲ್ಲಿ ಬಿಳಿಯ ಕಾರಿಗಿಂತ ಬೇಗನೆ ಬಿಸಿಯಾಗುವುದಕ್ಕೆ ಸಮವಾಗಿದೆ. ಈ ಅಲ್ಬೆಡೋ ಬದಲಾವಣೆಯು ಉತ್ತರ ಗೋಳಾರ್ಧದ ಧ್ರುವಪ್ರದೇಶ ಉಷ್ಣತೆಗಳು ಪ್ರಪಂಚದ ಇತರ ಭಾಗಗಳಿಗಿಂತ ಎರಡುಪಟ್ಟು ಹೆಚ್ಚಾಗುವುದು ಎಂದು IPCC ಸೂಚಿಸಿರುವುದಕ್ಕೆ ಪ್ರಮುಖ ಕಾರಣವಾಗಿದೆ. ಸೆಪ್ಟೆಂಬರ್ 2007ರಲ್ಲಿ, ಆರ್ಕ್‌ಟಿಕ್ ಸಮುದ್ರ ಹಿಮಪ್ರದೇಶವು 1979ರಿಂದ 2000ರವರೆಗಿನ ಬೇಸಿಗೆಯ ಸರಾಸರಿ ಕನಿಷ್ಠ ಪ್ರದೇಶದ ಅರ್ಧಭಾಗದಷ್ಟು ಕಡಿಮೆಯಾಯಿತು.ಸೆಪ್ಟೆಂಬರ್ 2007ರಲ್ಲಿ ಇತಿಹಾಸದಲ್ಲಿ ಮೊದಲ ಬಾರಿಗೆ ಆರ್ಕ್‌ಟಿಕ್ ಹಿಮವು ವಾಯವ್ಯ ಹಾದಿಯು ಹಡಗು ಪ್ರಯಾಣಕ್ಕೆ ಅನುವುಮಾಡಿಕೊಡುವಷ್ಟು ಹಿಂದಕ್ಕೆ ಸರಿದುಕೊಂಡಿತು.ಆದರೆ 2007 ಮತ್ತು 2008ರ ನಷ್ಟಗಳು ತಾತ್ಕಾಲಿಕವಾಗಿರಲೂಬಹುದು ನ ಮಾರ್ಕ್ ಸಿರ್ರೀಜ್ ಬೇಸಿಗೆಕಾಲದ ವೇಳೆಗೆ ಆರ್ಕ್‌ಟಿಕ್ ಹಿಮಹೊದಿಕೆಯು ಹಿಮರಹಿತವಾಗಿರಬಹುದು ಎಂದು "ಸಕಾರಣ ಅಂದಾಜು" ಮಾಡಲು 2030 ಸರಿಯಾದ ಕಾಲವೆಂದು ಹೇಳುತ್ತಾರೆ ಜಾಗತಿಕ ತಾಪಮಾನ ಏರಿಕೆಯ ಧ್ರುವಪ್ರದೇಶ ವಿಸ್ತರಣೆಯು ದಕ್ಷಿಣ ಗೋಳಾರ್ಧದಲ್ಲಿ ನಡೆಯುವ ಸಾಧ್ಯತೆಗಳಿಲ್ಲ  ಅಂಟಾರ್ಕ್‌ಟಿಕ್ ಸಮುದ್ರ ಹಿಮವು 1979 ರಲ್ಲಿ ಆರಂಭವಾದ ಅಧ್ಯಯನ ಸಮಯದಿಂದ ಇಂದಿನವರೆಗೆ ಅತಿಹೆಚ್ಚಿನ ಪ್ರಮಾಣದ ದಾಖಲೆಯನ್ನು ತಲುಪಿದ್ದರೂ ಕೂಡ, ದಕ್ಷಿಣದ ಹಿಮ ಸಂಪಾದನೆಗಿಂತಲೂ ಹೆಚ್ಚಿನ ಹಿಮದ ನಷ್ಟವು ಉತ್ತರದಲ್ಲಿ ಆಗುತ್ತಿದೆ. ಉತ್ತರ ಗೋಳಾರ್ಧ ಮತ್ತು ದಕ್ಷಿಣ ಗೋಳಾರ್ಧಗಳ ಒಟ್ಟು ಜಾಗತಿಕ ಸಮುದ್ರ ಹಿಮದ ಪ್ರವೃತ್ತಿಯನ್ನು ಪರಿಗಣಿಸುವುದಾದಲ್ಲಿ ಇದು ಅವನತಿಯನ್ನು ಸ್ಪಷ್ಟವಾಗಿ ತೋರಿಸುತ್ತದೆ.
ಸಲ್ಫರ್ ಏರೋಸಾಲ್‌ಗಳ ಮೇಲಿನ ಪರಿಣಾಮ
ಸಲ್ಫರ್ ಏರೋಸಾಲ್‌ಗಳು, ಅದರಲ್ಲೂ ವಿಶೇಷವಾಗಿ ಸ್ಟ್ರಾಟೋಸ್ಫೆರಿಕ್ ಸಲ್ಫರ್ ಏರೋಸಾಲ್‌ಗಳು ಹವಾಗುಣದ ಮೇಲೆ ಗಣನೀಯ ಪರಿಣಾಮ ಬೀರುತ್ತವೆ.ಸಲ್ಫರ್ ಚಕ್ರವು ಇಂತಹ ಏರೋಸಾಲ್ಗಳ ಒಂದು ಮೂಲವಾಗಿದ್ದು, ಇಲ್ಲಿ ಪ್ಲ್ಯಾಂಕ್‌ಟನ್‌ಗಳು ಬಿಡುಗಡೆ ಮಾಡುವ DMS ಮುಂತಾದ ಅನಿಲಗಳು ವಾತಾವರಣದಲ್ಲಿ ಕ್ರಮೇಣ ಸಲ್ಫರ್ ಡೈಆಕ್ಸೈಡ್ ಆಗಿ ಉತ್ಕರ್ಷಣ ಹೊಂದುತ್ತದೆ. ಸಾಗರ ಆಮ್ಲೀಕರಣ ಅಥವಾ disruptions to the ಥರ್ಮೋ ಹ್ಯಾಲೈನ್ ಪರಿಚಲನೆಗೆ ಅಡ್ಡಿಯಾಗುವುದೇ ಮುಂತಾದ ಸಾಗರದ ತೊಂದರೆಗಳು ಸಲ್ಫರ್ ಚಕ್ರದ ಒಡೆಯುವಿಕೆಗೆ ಕಾರಣವಾಗಿ ಇದರಿಂದ ಸ್ಟ್ರಾಟೋಸ್ಪೆರಿಕ್ ಸಲ್ಫರ್ ಏರೋಸಾಲ್ಗಳ ಮೂಲಕ ಭೂಮಿಯನ್ನು ತಂಪಗಿಡುವ ಅದರ ಸಾಮರ್ಥ್ಯವು ಕುಗ್ಗುವುದು.
ಋಣಾತ್ಮಕ ಮರಳುವಿಕೆ ಪರಿಣಾಮಗಳು
ಲೆ ಶ್ಯಾಟೆಲೀರ್‌ನ ಸಿದ್ಧಾಂತದ ಪ್ರಕಾರ, ಮಾನವಮೂಲದ CO2 ಹೊರಸೂಸುವಿಕೆಗೆ ಪ್ರತಿಕ್ರಿಯೆಯಾಗಿ ಭೂಮಿಯ ಇಂಗಾಲ ಚಕ್ರದ ರಾಸಾಯನಿಕ ಸಮತೋಲನವು ಸ್ಥಿತ್ಯಂತರಗೊಳ್ಳುವುದು. ಸಾಗರವು ಇದರ ಪ್ರಾಥಮಿಕ ಚಾಲಕವಾಗಿದ್ದು, ಇದು ಸಾಲ್ಯುಬಿಲಿಟಿ ಪಂಪ್ ಎಂದು ಕರೆಯಲಾಗುವ ಪ್ರಕ್ರಿಯೆಯ ಮೂಲಕ ಮಾನವಜನ್ಯ CO2ವನ್ನು ಹೀರಿಕೊಳ್ಳುತ್ತದೆ. ಈಗಿನ ಪರಿಸ್ಥಿತಿಯಲ್ಲಿ ಇದು ಈಗಿನ ಹೊರಸೂಸುವಿಕೆಯ ಮೂರನೇ ಒಂದು ಭಾಗದಷ್ಟು ಮಾತ್ರವಿದೆ, ಆದರೆ ಹೆಚ್ಚಿನ (~75%) ಮಾನವಜನ್ಯ  CO2 ಸಾಗರದಲ್ಲಿ ಮಿಳಿತವಾಗಲು ಹಲವಾರು ಶತಮಾನಗಳು ಬೇಕಾಗಬಹುದು: "ಸಾರ್ವಜನಿಕ ಚರ್ಚೆಗಾಗಿ ಹೇಳುವುದಾದಲ್ಲಿ CO2 ಅವಶೇಷ ಇಂಧನದ ವಯೋಮಾನವು 300 ವರ್ಷಗಳೆಂದು ಹೇಳಬಹುದು. ಇದರ ಜತೆಗೇ ಉಳಿದ 25% ಭಾಗವು ಎಂದಿಗೂ ಮುಗಿದುಹೋಗದು  ಆದರೆ ಸಾಗರವು ಇದನ್ನು ಭವಿಷ್ಯದಲ್ಲಿ ಹೇಗೆ ನಿರ್ವಹಿಸುವಿದೆಂಬುದು ಅನಿಶ್ಚಿತವಾಗಿದೆ, ಏಕೆಂದರೆ ಸಾಗರಗಳು ತಾಪಮಾನ ಏರಿಕೆಯಿಂದಾದ ಪದರುವಿಕೆಯಿಂದ ಹಾಗೂ ಸಾಗರದ ಥರ್ಮೋ ಹ್ಯಾಲೈನ್ ಪರಿಚಲನೆಯಲ್ಲಿನ ಬದಲಾವಣೆಗಳಿಂದ ಬಹಳ ಪ್ರಭಾವಿತಗೊಳ್ಳುವುದು.  ಇದರ ಜತೆಗೇ, ಭೂಮಿಯ ಉಷ್ಣತಾ ವಿಕಿರಣವು ಅದರ ತಾಪಮಾನದ ನಾಲ್ಕುಪಟ್ಟು ಹೆಚ್ಚಾಗುವುದರಿಂದ, ಭೂಮಿ ಬೆಚ್ಚಗಾಗುತ್ತಿದ್ದಂತೆ ಅದರಿಂದ ಹೊರಸೂಸಲ್ಪಡುವ ವಿಕಿರಣದ ಪ್ರಮಾಣವೂ ಹೆಚ್ಚಾಗುತ್ತದೆ.   IPCCಯಿಂದ ಸಂಕ್ಷೇಪಗೊಳಿಸಲಾದ ಜಾಗತಿಕ ಹವಾಗುಣ ಮಾದರಿಗಳಲ್ಲಿ ಈ ಋಣಾತ್ಮಕ ಮರಳುವಿಕೆ ಪರಿಣಾಮದ ಪ್ರಭಾವವನ್ನು ಒಳಗೊಳ್ಳಲಾಗಿದೆ..
ಆರ್ಥಿಕ ಮತ್ತು ಸಾಮಾಜಿಕ
ಎತ್ತರ-ಅಕ್ಷಾಂಶಪ್ರದೇಶಗಳಲ್ಲಿರುವ ಸ್ಥಳೀಯ ಜನಸಂಖ್ಯೆ ಈಗಾಗಲೇ ಹವಾಗುಣ ಬದಲಾವಣೆಯ ಪ್ರತಿಕೂಲ ಪರಿಣಾಮಗಳನ್ನು ಅನುಭವಿಸುತ್ತಿದ್ದಾರೆ. ಮಾನವ ವ್ಯವಸ್ಥೆಗಳ ಮೇಲಿನ ಭವಿಷ್ಯದ ಹವಾಗುಣ ಬದಲಾವಣೆಗಳ ಪರಿಣಾಮವು ಅಸಮಾನವಾಗಿ ಹಂಚಿಕೆಯಾಗಿರುವ ಸಾಧ್ಯತೆಗಳಿವೆ  ಭವಿಷ್ಯದ ಹವಾಗುಣ ಬದಲಾವಣೆಗಳಿಗೆ ಬಹಳ ದುರ್ಬಲವಾಗಿರುವ ಖಂಡವೆಂದರೆ ಆಫ್ರಿಕಾಖಂಡ. ಅಭಿವೃದ್ಧಿ ಹೊಂದಿರುವ ರಾಷ್ಟ್ರಗಳಿಗಿಂತ ಹೆಚ್ಚಾಗಿ ಅಭಿವೃದ್ಧಿಶೀಲ ರಾಷ್ಟ್ರಗಳು ಬಹುಶಃ ಹವಾಗುಣ ಬದಲಾವಣೆಗೆ ಹೆಚ್ಚು ಭೇದ್ಯವಾಗಿರುತ್ತವೆ. 1990–2000ರ ಮಟ್ಟಗಳೀಗಿಂತ 1–2°Cಯಷ್ಟು ತಾಪಮಾನ ಹೆಚ್ಚಾದರೂ ಕೆಲವು ಪ್ರದೇಶಗಳು ಇದರ ಋಣಾತ್ಮಕ ಪರಿಣಾಮಗಳನ್ನು ಅನುಭವಿಸುವ ಸಾಧ್ಯತೆಯಿದೆ. ಉದಾ. ಆರ್ಕ್‌ಟಿಕ್ ದೇಶಹಳು ಮತ್ತು ಸಣ್ಣ ದ್ವೀಪಗಳು. ಇನ್ನೂ ಕೆಲವು ಪ್ರಾಂತ್ಯಗಳಲ್ಲಿ, ಕೆಲವು ಜನಸಮೂಹಗಳು ಈ ಮಟ್ಟದ ತಾಪಮಾನ ಏರಿಕೆಯಿಂದ ಅಪಾಯಕ್ಕೀಡಾಗಬಹುದು. ಉದಾ. ಗಣನೀಯ ಪ್ರಮಾಣದ ಬಡತನ ಇರುವ ಎತ್ತರ ಅಕ್ಷಾಂಶಗಳ ಮತ್ತು ಕರಾವಳಿ ಪ್ರದೇಶದ ಸಮುದಾಯಗಳು. 2–3°Cಗಿಂತ ಹೆಚ್ಚಿನ ಉಷ್ಣತಾ ಏರಿಕೆಯುಂಟಾದರೆ, ಹೆಚ್ಚಿನ ದೇಶಗಳು ಇದರ ಒಟ್ಟು ಋಣಾತ್ಮಕ ಪರಿಣಾಮಗಳನ್ನು ಅನುಭವಿಸುವ ಸಾಧ್ಯತೆಗಳಿವೆ. ಹವಾಗುಣ ಬದಲಾವಣೆಯ ಒಟ್ಟು ಆರ್ಥಿಕ ಪರಿಣಾಮಗಳು ಬಹಳ ಅನಿಶ್ಚಿತವಾಗಿವೆ. ಅಂದಾಜುಮಾಡಲಾದ ಸಾಂಕೇತಿಕ ಹವಾಗುಣ ಬದಲಾವಣೆಗಳ ಪರಿಣಾಮವಾಗಿ ಒಟ್ಟು ವಿಶ್ವ ಉತ್ಪಾದಕತೆಯು ಕೆಲವು ಪ್ರತಿಶತ ಹೆಚ್ಚು ಅಥವಾ ಕಡಿಮೆಯಾಗಬಹುದು. ಒಟ್ಟು ವಿಶ್ವ ಉತ್ಪಾದಕತೆಯಲ್ಲಿ ಸಣ್ಣ ಬದಲಾವಣೆಗಳಾದರೂ ರಾಷ್ಟ್ರೀಯ ಅರ್ಥವ್ಯವಸ್ಥೆಗಳಲ್ಲಿ ಸಾಪೇಕ್ಷವಾಗಿ ಬಹ್ ದೊಡ್ಡ ಬದಲಾವಣೆಗಳಾಗುತ್ತವೆ.
ವಿಮೆ
ಅಪಾಯಗಳಿಂದ ಬಹಳ ನೇರವಾಗಿ ಪ್ರಭಾವಿತವಾಗುವಂಥ ಒಂದು ಉದ್ಯಮವೆಂದರೆ ವಿಮಾ ಉದ್ಯಮ 2005ರಲ್ಲಿ ಸಲ್ಲಿಸಲಾದ Association of British Insurersನ  ವರದಿಯ ಪ್ರಕಾರ, ಇಂಗಾಲದ ಹೊರಸೂಸುವಿಕೆಯನ್ನು ಮಿತಗೊಳಿಸುವುದರಿಂದ 2080ರ ವೇಳೆಗೆ ಉಷ್ಣವಲಯದ ಸೈಕ್ಲೋನ್‌ಗಳಿಂದ ಉಂಟಾಗಬಹುದಾದ ಶೇಕಡಾ 80ರಷ್ಟು ವಾರ್ಷಿಕ ಖರ್ಚನ್ನು ಕಡಿತಗೊಳಿಸಬಹುದು Association of British Insurersನ ಜೂನ್ 2004ರ ವರದಿಯಲ್ಲಿ ಘೋಷಿಸಿದ ಪ್ರಕಾರ"ಹವಾಮಾನ ಬದಲಾವಣೆಯು  ಭವಿಷ್ಯದ ಪೀಳಿಗೆಗಳು ಎದುರಿಸಬೇಕಾದ ದೂರದ ವಿದ್ಯಮಾನ ಅಲ್ಲ.   ಇದು ತನ್ನ ಹಲವಾರು ರೂಪಗಳ ಮೂಲಕ ಈಗಾಗಲೇ ವಿಮಾದಾರರ ಉದ್ಯಮದ ಮೇಲೆ ಪರಿಣಾಮ ಬೀರುತ್ತಿದೆ.  ಈ ವರದಿಯು ಮನೆಗಳು ಮತ್ತು ಆಸ್ತಿಗಳಿಗೆ ಹವಾಗುಣ ಬದಲಾವಣೆಯ ಅಪಾಯಗಳು ಈಗಾಗಲೇ ವಾರ್ಷಿಕವಾಗಿ 2–4 %ರಷ್ಟು ಹೆಚ್ಚುತ್ತಿರುವುದನ್ನು, ಹಾಗೂ ಕಳೆದ ಐದು ವರ್ಷಗಳ ಅವಧಿಗೆ ಹೋಲಿಸಿದರೆ 1998–2003ರ ಅವಧಿಯಲ್ಲಿ ಯು,ಕೆ.ಯಲ್ಲಿ ಚಂಡಮಾರುತ ಹಾಗೂ ಪ್ರವಾಹದ ಹಾವಳಿಗಳಿಂದಾಗಿ ನಷ್ಟದ ಬಾಧ್ಯತೆಗಳು ದ್ವಿಗುಣವಾಗಿ £6 ಬಿಲಿಯನ್‌ನಷ್ಟಾಗಿರುವುದನ್ನು ಗಮನಿಸಿತು.   ಇದರ ಫಲಸ್ವರೂಪವಾಗಿ ವಿಮೆಯ ಪ್ರೀಮಿಯಮ್‌ಗಳು ಹೆಚ್ಚು ದುಬಾರಿಯಾಗುತ್ತಿದ್ದು, ಕೆಲವೊಂದು ಪ್ರದೇಶಗಳಲ್ಲಿ ಕೆಲವು ಜನರಿಗೆ ಪ್ರವಾಹ ವಿಮೆಯು ಕೈಗೆಟಕದೇ ಹೋಗುವ ಅಪಾಯವಿದೆ. 2002ರ ಒಂದು ಅಧ್ಯಯನದಲ್ಲಿ ಪ್ರಪಂಚದ ಅತಿ ದೊಡ್ಡ ವಿಮಾ ಕಂಪನಿಗಳಾದ Munich Re ಮತ್ತು Swiss Reಗಳನ್ನೊಳಗೊಂಡಂತೆ ಹಲವಾರು ಆರ್ಥಿಕ ಸಂಸ್ಥೆಗಳು "ಹವಾಮಾನ ವೈಪರೀತ್ಯದ ವಿದ್ಯಮಾನಗಳ ಪುನರಾವರ್ತನೆಯ ಹೆಚ್ಚಳ ಮತ್ತು ಸಾಮಾಜಿಕ ಪ್ರವೃತ್ತಿಗಳ ಮೇಳೈಕೆಗಳು" ಮುಂದಿನ ದಶಕದಲ್ಲಿ ಯು.ಎಸ್.‌ಗೆ ವಾರ್ಷಿಕವಾಗಿ ಸುಮಾರು $150 ಬಿಲಿಯನ್‌ನಷ್ಟು ನಷ್ಟವನ್ನುಂಟುಮಾಡಬಹುದೆಂದು ಎಚ್ಚರಿಕೆ ನೀಡಿದವು ಈ ನಷ್ಟಗಳು ವಿಮೆ ಮತ್ತು ಅನಾಹುತ ಪರಿಹಾರದ ವೆಚ್ಚಗಳ ಹೆಚ್ಚಳದ ಮೂಲಕ ಗ್ರಾಹಕರು, ತೆರಿಗೆ ನೀಡುವವರು  ಮತ್ತು ಉದ್ಯಮದ ಮೇಲೆ ಹೊರೆಯಾಗಬಹುದು. ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ವಿಮೆಯ ನಷ್ಟಗಳು ಬಹಳ ಹೆಚ್ಚಾಗುತ್ತಿವೆ. ಚೋಯ್ ಮತ್ತು ಫಿಶರ್‌(2003)ರ ಪ್ರಕಾರ ವಾರ್ಷಿಕ ಸೋರಿಕೆಯಲ್ಲಿ ಪ್ರತಿ 1% ಹೆಚ್ಚಳವೂ ಕೂಡ ನಷ್ಟವನ್ನು  2.8%ರಷ್ಟು ಹೆಚ್ಚುಮಾಡಬಹುದು  1950ರ ದಶಕದಿಂದೀಚೆಗೆ ಹೆಚ್ಚಾಗಿರುವ ಮಳೆಯಂತಹ ಹವಾಮಾನ-ಸಂಬಂಧೀ ವಿದ್ಯಮಾನಗಳ ಪುನರಾವರ್ತನೆ ಹೆಚ್ಚಾಗಿದ್ದರೂ ಕೂಡ ಈ ಒಟ್ಟು ಏರಿಕೆಗಳು ಸಾಮಾನ್ಯವಾಗಿ ಭೇದ್ಯವಾಗಿರುವ ಕರಾವಳಿ ಪ್ರದೇಶಗಳ ಜನಸಂಖ್ಯಾ ಹೆಚ್ಚಳ ಹಾಗೂ ಸ್ವತ್ತುಗಳ ಬೆಲೆಗಳಲ್ಲಿನ ಹೆಚ್ಚಳಗಳಿಂದಾಗಿ ಆಗಿವೆ
ಸಾರಿಗೆ
ಹೆಚ್ಚಿನ ತಾಪಮಾನ ಏರಿಕೆಯ ಏರುಪೇರುಗಳಿಂದಾಗಿ ರಸ್ತೆಗಳು, ವಿಮಾನ ನಿಲ್ದಾಣಗಳ ರನ್‌ವೇಗಳು, ರೇಲ್ವೇ ಲೈನ್‌ಗಳು, ಪೈಪ್‌ಲೈನ್‌ಗಳು  (ಎಣ್ಣೆಯ ಪೈಪ್‌ಲೈನ್ಗಳು, ಒಳಚರಂಡಿಗಳು, ನೀರಿನ ಮೆಯಿನ್ಗಳು ಮುಂತಾದವನ್ನೊಳಗೊಂಡಂತೆ) ಮೊದಲಾದವನ್ನು ನಿರ್ವಹಣೆ ಮಾಡಲು ಮತ್ತು ನವೀಕರಣಗೊಳಿಸಲು ಹೆಚ್ಚು ವೆಚ್ಚ ಮಾಡಬೇಕಾಗಿ ಬರಬಹುದು. ಈಗಾಗಲೇ ಪ್ರತಿಕೂಲ ಪರಿಣಾಮಗಳನ್ನು ಅನುಭವಿಸುತ್ತಿರುವ ಪ್ರದೇಶಗಳಲ್ಲೊಂದಾದ ಪರ್ಮಾಫ್ರಾಸ್ಟ್ ಪ್ರಾಂತ್ಯದಲ್ಲಿ ಹೆಚ್ಚಿನ ಮಟ್ಟದ ಭೂಕುಸಿತವು, ಸೊಟ್ಟಗಾದ ರಸ್ತೆಗಳು, ಕುಸಿದ ತಳಪಾಯಗಳು ಹಾಗೂ ವಿಪರೀತವಾಗಿ ಬಿರುಕುಬಿಟ್ಟ ರನ್‌ವೇಗಳು ಉಂಟಾಗಲು ಕಾರಣವಾಗಿದೆ.
ಆಹಾರ
ಹವಾಗುಣ ಬದಲಾವಣೆಯು ಕೃಷಿಯ ಮೇಲೆ ಮಿಶ್ರ ಪರಿಣಾಮವನ್ನುಂಟುಮಾಡುವುದು. ಹಲವಾರು ಪ್ರದೇಶಗಳು ಮಿತವಾದ ತಾಪಮಾನ ಏರಿಕೆಯಿಂದ ಲಾಭ ಪಡೆದರೆ ಕೆಲವು ಪ್ರದೇಶಗಳು ನಷ್ಟವನ್ನನುಭವಿಸುತ್ತವೆ ಕಡಿಮೆ ಅಕ್ಷಾಂಶದಲ್ಲಿರುವ ಪ್ರದೇಶಗಳು ಕಡಿಮೆ ಫಸಲು Low-latitude areas are at most risk of suffering decreased crop yields. ಮಧ್ಯ ಮತ್ತು ಎತ್ತರದ ಅಕ್ಷಾಂಶಗಳ ಪ್ರದೇಶಗಳು (1980–99ರ ಅವಧಿಗೆ ಸಂಬಂಧಿಸಿದಂತೆ) 1–3°Cರವರೆಗಿನ ತಾಪಮಾನ ಏರಿಕೆಯ ಸಮಯದಲ್ಲಿ ಹೆಚ್ಚಿನ ಫಸಲು ಉತ್ಪಾದನೆಯನ್ನು ಕಂಡವು. IPCC ವರದಿಯ ಪ್ರಕಾರ, 3°Cಗಿಂತ ಹೆಚ್ಚಿನ ತಾಪಮಾನ ಏರಿಕೆಯುಂಟಾದಲ್ಲಿ ಜಾಗತಿಕ ಕೃಷಿ ಉತ್ಪನ್ನದಲ್ಲಿ ಇಳಿಕೆಯುಂಟಾಗುವುದು. ಆದರೆ ಈ ಹೇಳಿಕೆಯನ್ನು ಕಡಿಮೆ ಅಥವಾ ಮಧ್ಯಮ ಭರವಸೆಯೊಡನೆ ನೀಡಲಾಗಿದೆ. ಈ ವರದಿಯಲ್ಲಿ ಅಧ್ಯಯನ ಮಾಡಲಾದ ಹೆಚ್ಚಿನ ಕೃಷಿಪದ್ಧತಿಗಳು ಹವಾಗುಣ ವೈಪರೀತ್ಯ ವಿದ್ಯಮಾನಗಳು, ಕೀಟ ಬಾಧೆ ಮತ್ತು ರೋಗಗಳ ಹರಡುವಿಕೆ, ಇಲ್ಲವೇ ಹವಾಗುಣ ಬದಲಾವಣೆಗೆ ಹೊಂದಿಕೊಳ್ಳಲು ಕಾರಣವಾಗಬಹುದಾದ ಬೆಳವಣಿಗೆಗಳನ್ನು ಒಳಗೊಂಡಿಲ್ಲ. New Scientist ನ ಒಂದು ಲೇಖನದಲ್ಲಿ ಅಕ್ಕಿಯ ಫಸಲಿನ ಮೇಲೆ ತಾಪಮಾನ ಏರಿಕೆಯಿಂದ ಯಾವ ರೀತಿಯ ಪರಿಣಾಮಗಳುಂಟಾಗಬಹುದೆಂದು ವಿವರಿಸಲಾಗಿದೆ 2005ರಲ್ಲಿ Royal Societyಯು ನಡೆಸಿದ ಅಧಿವೇಶನವೊಂದರಲ್ಲಿ ವಾತಾವರಣದಲ್ಲಿ ಹೆಚ್ಚಿದ ಇಂಗಾಲದ ಡೈಆಕ್ಸೈಡ್‌‌ನಿಂದ ಉಂಟಾಗುವ ಲಾಭಗಳನ್ನು ಹವಾಗುಣ ಬದಲಾವಣೆಯ ಋಣಾತ್ಮಕ ಪರಿಣಾಮಗಳು ಹಿಮ್ಮೆಟ್ಟಿಸುತ್ತವೆ ಎಂದು ತಿಳಿಸಲಾಯಿತು
ಕರಾವಳಿ ಮತ್ತು ತಗ್ಗುಪ್ರದೇಶಗಳು
ವಾಪಾರವಹಿವಾಟುಗಳ ಐತಿಹಾಸಿಕ ಕಾರಣದಿಂದಾಗಿ ಪ್ರಪಂಚದ ಹಲವಾರು ಅತಿದೊಡ್ಡ ಹಾಗೂ ಶ್ರೀಮಂತ ನಗರಗಳು ಕರಾವಳಿಪ್ರದೇಶಗಳಲ್ಲಿವೆ. ಅಭಿವೃದ್ಧಿಶೀಲ ರಾಷ್ಟ್ರಗಳಲ್ಲಿ ಅತ್ಯಂತ ಬಡಜನರು ಸಾಮಾನ್ಯವಾಗಿ ಆಹಾರಸಮತಳಭಾಗಗಳಲ್ಲಿ ವಾಸಿಸುತ್ತಾರೆ, ಏಕೆಂದರೆ ಅದು ಅವರಿಗೆ ದೊರಕಿರುವ ಜಾಗ ಮಾತ್ರವಾಗಿರುತ್ತದೆ ಅಥವಾ ಕೃಷಿಗೆ ಬೇಕಾದ ಫಲವತ್ತಾದ ಭೂಮಿಯಾಗಿರುತ್ತದೆ. ಈ ವಾಸಸ್ಥಾನಗಳಲ್ಲಿ dykeಗಳು ಮತ್ತು ಮುನ್ನೆಚ್ಚರಿಕೆ ವ್ಯವಸ್ಥೆಗಳೇ ಮೊದಲಾದ ಮೂಲಭೂತ ಸೌಕರ್ಯಗಳ ಕೊರತೆಯಿರುತ್ತದೆ. ಬಡ ಸಮುದಾಯಗಳು ವಿಮೆ, ಉಳಿತಾಯ ಅಥವಾ ಅವಘಡಗಳಿಂದ ಚೇತರಿಸಿಕೊಳ್ಳಲು ಬೇಕಾದ ಸಾಲದ ಸೌಕರ್ಯ - ಇವಾವುದನ್ನೂ ಹೊಂದಿರುವುದಿಲ್ಲ. ಭವಿಷ್ಯದ ಹವಾಗುಣ ಬದಲಾವಣೆಗಳಿಂದಾಗಿ ಕಿಕ್ಕಿರಿದ ಕರಾವಳೀ ಪ್ರದೇಶಗಳು ಸಮುದ್ರಮಟ್ಟ ಏರಿಕೆಯ ಅಪಾಯವನ್ನೂ ಹೆಚ್ಚಾಗಿ ಎದುರಿಸಬೇಕಾಗಬಹುದು ಮತ್ತು ತೀವ್ರವಾದ ಹವಾಮಾನ ವೈಪರೀತ್ಯಗಳಿಂದ ಹಾನಿಯನ್ನನುಭವಿಸುವಂತೆ ಆಗಬಹುದು ಹೊಂದಾಣಿಕೆಯ ಸಾಮರ್ಥ್ಯಗಳ ವ್ಯತ್ಯಾಸದಿಂದಾಗಿ, ಅಭಿವೃದ್ಧಿಶೀಲ ದೇಶಗಳ ಕರಾವಳಿಪ್ರದೇಶಗಳ ಹೊಂದಾಣಿಕೆಯು ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳ ಕರಾವಳಿಗಳ ಹೊಂದಾಣಿಕೆಗಿಂತ ಕಷ್ಟಕರವಾಗಬಹುದು 2006ರಲ್ಲಿ ನಿಕೊಲ್ಸ್ ಮತ್ತು ಟಾಲ್ ನಡೆಸಿದ ಅಧ್ಯಯನವೊಂದು ಸಮುದ್ರಮಟ್ಟದ ಏರಿಕೆಯ ಪರಿಣಾಮಗಳನ್ನು ಪರಿಗಣಿಸುತ್ತದೆ ಪರಿಸ್ಥಿತಿಗಳು]] ಸಮುದ್ರಮಟ್ಟದ ಏರುವಿಕೆಯ ಎದುರು ಬಹಳ ದುರ್ಬಲವಾಗಿ ಕಂಡುಬರುತ್ತವೆ. ಇದು ಪ್ರಾಥಮಿಕವಾಗಿ ಸಮುದ್ರಮಟ್ಟದ ಏರುವಿಕೆಯ ಪರಿಮಾಣಕ್ಕಿಂತ ಹೆಚ್ಚಾಗಿಸಾಮಾಜಿಕ-ಆರ್ಥಿಕ ಪರಿಸ್ಥಿತಿಗಳಲ್ಲಿನ (ಕರಾವಳಿ ಜನಸಂಖ್ಯೆ, Gross Domestic Product (GDP) ಮತ್ತು GDP/capita) ಏರುಪೇರನ್ನು ಸೂಚಿಸುತ್ತದೆ. ಈ ಮೊದಲಿನ ಅಧ್ಯಯನಗಳಲ್ಲಿ ತೋರಿಸಿರುವಂತೆ, ಸಣ್ಣ ದ್ವೀಪಗಳು ಮತ್ತು ನದೀಮುಖಜಭೂಮಿಯ ಪ್ರದೇಶಗಳು ಹೆಚ್ಚು ಭೇದ್ಯವಾಗಿವೆ. ಒಟ್ಟಾಗಿ ಹೇಳುವುದಾದಲ್ಲಿ, ಈ ಫಲಿತಾಂಶಗಳಿಂದ ಮಾನವ ಸಮಾಜಗಳು ಸಮುದ್ರಮಟ್ಟ ಏರಿಕೆಗೆ ಪ್ರತಿಕ್ರಿಯಿಸಲು ಸಾಮಾನ್ಯವಾಗಿ ಅಂದಾಜುಮಾಡಲಾಗಿರುವುದಕ್ಕಿಂತ ಹೆಚ್ಚಿನ ಆಯ್ಕೆಗಳನ್ನು ಹೊಂದಿರುವುದು ತಿಳಿದುಬರುತ್ತದೆ. ಆದರೆ, ಈ ನಿರ್ಧಾರಕ್ಕೆ ಬರುವ ಮೊದಲು ನಾವು ಈ ಆಯ್ಕೆಗಳನ್ನು ಸಂಪೂರ್ಣವಾಗಿ ಅರ್ಥಮಾಡಿಕೊಳ್ಳಲಾಗಿಲ್ಲ ಹಾಗೂ ಮಹತ್ವದ ಪರಿಣಾಮಗಳು ಉಂತಾಗುವ ಸಾಧ್ಯತೆಗಳಿವೆ ಎಂದೂ ತಿಳಿದುಕೊಳ್ಳಬೇಕಾಗಿದೆ
ವಲಸೆ
ಟುವಾಲುನಂತಹ ಪೆಸಿಫಿಕ್ ಸಾಗರದ ಕೆಲವು ದ್ವೀಪರಾಷ್ಟ್ರಗಳು ಪ್ರವಾಹದ ಪರಿಸ್ಥಿತಿಯನ್ನು ನಿಯಂತ್ರಿಸುವುದು ಆರ್ಥಿಕವಾಗಿ ಅಸಾಧ್ಯವಾದ್ದರಿಂದ ಅನ್ಯದಾರಿಯಿಲ್ಲದೇ ತಮ್ಮ ನೆಲವನ್ನು ಬಿಟ್ಟು ವಲಸೆಹೋಗಬೇಕಾಗುವ ಪರಿಸ್ಥಿತಿಯ ಬಗ್ಗೆ ಚಿಂತಿತರಾಗಿದ್ದಾರೆ. ಟುವಾಲು ನ್ಯೂಜಿಲ್ಯಾಂಡ್‌ನ ಜತೆಗೆ ಹಂತಹಂತವಾಗಿ ಜನರ ಸ್ಥಳಾಂತರ ಮಾಡುವ ತಾತ್ಕಾಲಿಕ ಒಪ್ಪಂದವನ್ನು ಮಾಡಿಕೊಂಡಿದೆ ಆಂಡ್ರೂ ಸಿಮ್ಸ್'' The Guardian ಅಕ್ಟೋಬರ್ 2003  1990ರ ದಶಕದಲ್ಲಿ ಹಲವಾರು ಅಂದಾಜುಗಳ ಪ್ರಕಾರ ಸುಮಾರು 25 ಮಿಲಿಯನ್ ಸಂಖ್ಯೆಯ ಪರಿಸರ ಸಂತ್ರಸ್ತರು ಇರುವರೆಂಬ ಎಣಿಕೆಮಾಡಲಾಗಿತ್ತು. (ಪರಿಸರ ನಿರಾಶ್ರಿತರನ್ನು ನಿರಾಶ್ರಿತರ ಅಧಿಕೃತ ವಿವರಣೆಯಲ್ಲಿ ಒಳಗೊಳ್ಳಲಾಗಿಲ್ಲ; ಈ ವಿವರಣೆಯು ನಿರಾಶ್ರಿತರನ್ನು ರಾಜಕೀಯ ಕಿರುಕುಳವನ್ನು ತಪ್ಪಿಸಿಕೊಳ್ಳಲು ಪಲಾಯನ ಮಾಡುತ್ತಿರುವ ವಲಸೆಗಾರರೆಂದು ವಿವರಿಸುತ್ತದೆ.) ವಿಶ್ವಸಂಸ್ಥೆಯ ಸಹಕಾರದೊಂದಿದೆ ಪ್ರಪಂಚದ ಸರ್ಕಾರಗಳಿಗೆ ಸಲಹೆ ನೀಡುವ Intergovernmental Panel on Climate Change (IPCC)ಯ ಅಂದಾಜಿನಂತೆ 2050ರ ಹೊತ್ತಿಗೆ ಕರಾವಳಿ ಪ್ರವಾಹ, ಸಾಗರತಟಗಳ ಭೂಕೊರೆತ ಮತ್ತು ಕೃಷಿಯ ನಷ್ಟದಿಂದಾಗಿ ಸುಮಾರು 150 ಮಿಲಿಯನ್ ಪರಿಸರ ನಿರಾಶ್ರಿತರು ಇರುತ್ತಾರೆ. (150 ಮಿಲಿಯನ್ ಎಂದರೆ 2050ರ ಅಂದಾಜು 10 ಬಿಲಿಯನ್ ವಿಶ್ವ ಜನಸಂಖ್ಯೆಯ ಶೇಕಡಾ 1.5 ಭಾಗ.
ವಾಯುವ್ಯ ಸ್ಥಿತ್ಯಂತರ
ವಾಯುಮಂಡಲ-ಸಾಗರ ಸಾಧಾರಣ ಪರಿಚಲನಾ ಮಾದರಿಯ ಪ್ರಯೋಗವೊಂದರಲ್ಲಿ ಕಂಡುಬಂದಂತೆ 1950ರ ದಶಕದಿಂದ 2050ರ ದಶಕದವರೆಗಿನ ಆರ್ಕ್‌ಟಿಕ್ ಮಂಜುಗಡ್ಡೆಯ ಸಾಂದ್ರತೆಯ ಬದಲಾವಣೆಗಳು ಕರಗುತ್ತಿರುವ ಆರ್ಕ್‌ಟಿಕ್ ಹಿಮವು ಬೇಸಿಗೆಯಲ್ಲಿ ವಾಯುವ್ಯ ದಾರಿಯನ್ನು ತೆರೆಯುವುದು ಮತ್ತು ಇದು ಯುರೋಪ್ ಮತ್ತು ಏಷ್ಯಾಗಳ ನಡುವಣ ಸುಮಾರು 5,000 ನಾಟಿಕಲ್ ಮೈಲು(9,000 ಕಿಮೀ)ಗಳಷ್ಟು ಹಡಗುಪ್ರಯಾಣವನ್ನು ಕಡಿಮೆಗೊಳಿಸುತ್ತದೆ. ಪನಾಮಾ ಕಾಲುವೆಯ ಮೂಲಕ ತಮ್ಮ ಗಾತ್ರದ ಕಾರಣದಿಂದಾಗಿ ಹಾದುಹೋಗಲು ಸಾಧ್ಯವಾಗದೆ ದಕ್ಷಿಣ ಅಮೆರಿಕಾದ ಭೂಶಿರವನ್ನು ತಾಕಿ ಹೋಗಬೇಕಾಗಿರುವ ಸುಪರ್‌ಟ್ಯಾಂಕರ್ಗಳಿಗೆ ಬಹಳ ಪ್ರಯೋಜನವುಂಟಾಗುವುದು. Canadian Ice Serviceನ ಪ್ರಕಾರ 1969 ಮತ್ತು 2004ರ ನಡುವೆ ಕೆನಡಾದ ಪೂರ್ವಭಾಗದ ಆರ್ಕ್‌ಟಿಕ್ ಆರ್ಚಿಪೆಲಾಗೋನ ಒಟ್ಟು ಹಿಮವು ಶೇಕಡಾ 15ರಷ್ಟು ಕಡಿಮೆಯಾಗಿದೆ.ಸೆಪ್ಟೇಂಬರ್ 2007ರಲ್ಲಿ, ಇತಿಹಾಸದಲ್ಲಿ ಮೊತ್ತಮೊದಲ ಬಾರಿಗೆ ವಾಯುವ್ಯ ಹಾದಿಯು ಹಡಗುಗಳು ಹಾದುಹೋಗಲು ಅನುಕೂಲವಾಗುವಷ್ಟು ದೂರದವರೆಗೆ ಆರ್ಕ್‌ಟಿಕ್ ಹಿಮದ ಹೊದಿಕೆ ಹಿಂದೆ ಹೋಗಿತ್ತು ಆಗಸ್ಟ್ 2008ರಲ್ಲಿ, melting ಸಮುದ್ರ ಹಿಮದ ಕರಗುವಿಕೆಯಿಂದ ಒಂದೇ ಬಾರಿಗೆ ವಾಯುವ್ಯ ಹಾದಿ ಮತ್ತು ಉತ್ತರ ಸಮುದ್ರ ಹಾದಿಗಳು ತೆರೆದುಕೊಂಡಿದ್ದರಿಂದ ಆರ್ಕ್‌ಟಿಕ್ ಐಸ್ ಕ್ಯಾಪ್‌ನ ಸುತ್ತ ನೌಕಾಯಾನ ಮಾಡುವುದು ಸಾಧ್ಯವಾಯಿತು.ಆಗಸ್ಟ್ 25, 2008ರಂದು ವಾಯುವ್ಯ ಹಾದಿ ತೆರೆಯಿತು ಮತ್ತು ಉತ್ತರ ಸಮುದ್ರ ಹಾದಿಗೆ ತಡೆಯಾಗಿದ್ದ ಹಿಮದ ಹೊರಚಾಚು ಮುಂದಿನ ಕೆಲವೇ ದಿನಗಳಲ್ಲಿ ಕರಗಿಹೋಯಿತು. ಆರ್ಕ್ಟಿಕ್ ಕುಗ್ಗುವಿಕೆಯಿಂದಾಗಿ ಜರ್ಮನಿಯ ಬ್ರೆಮೆನ್ನ ಬೆಲುಗಾ ಸಮೂಹವು 2009ರಲ್ಲಿ ತಮ್ಮ ಹಡಗನ್ನು ಮೊದಲನೇ ಬಾರಿಗೆ ಉತ್ತರ ಸಮುದ್ರ ಹಾದಿಯ ಮೂಲಕ ಕಳುಹಿಸುವ ಉದ್ದೇಶವನ್ನು ಘೋಷಿಸಿತು.
ಅಭಿವೃದ್ಧಿ
ಜಾಗತಿಕ ತಾಪಮಾನ ಏರಿಕೆಯ ಒಟ್ಟು ಪರಿಣಾಮಗಳು ಬಹಳ ವ್ಯತಿರಿಕ್ತವಾಗಿದ್ದು ಈ ಪರಿಣಾಮಗಳನ್ನು ಉಪಶಮನಗೊಳಿಸಲು ಯಾವುದೇ ಸಂಪನ್ಮೂಲಗಳನ್ನು ಹೊಂದಿಲ್ಲದ ಜನರು ಮತ್ತು ರಾಷ್ಟ್ರಗಳ ಮೇಲೆ ಹೆಚ್ಚು ತೀವ್ರವಾಗಿರುತ್ತವೆ. ಇದರಿಂದಾಗಿ ಆರ್ಥಿಕ ಬೆಳವಣಿಗೆt ಮತ್ತುd ಬಡತನದ ನಿರ್ಮೂಲನಗಳನ್ನು ಮಂದಗೊಳಿಸಿ, Millennium Development Goalsಗಳನ್ನು ಸಾಧಿಸುವುದಕ್ಕೆ ಅಡ್ಡಿಯುಂಟುಮಾಡುತ್ತವೆ.ಅಕ್ಟೋಬರ್ 2004ರಲ್ಲಿ Working Group on Climate Change and Development ಎಂಬ  ಅಭಿವೃದ್ಧಿ ಮತ್ತು ಪರಿಸರ NGOಗಳ ಸಂಯೋಜನೆಯು  ಅಭಿವೃದ್ಧಿಯ ಮೇಲೆ ಹವಾಗುಣ ಬದಲಾವಣೆಯ ಪರಿಣಾಮಗಳನ್ನು ತೋರಿಸುವ ಅಪ್ ಇನ್ ಸ್ಮೋಕ್ ಎಂಬ ವರದಿಯೊಂದನ್ನು ಬಿಡುಗಡೆ ಮಾಡಿತು. ಈ ವರದಿ ಮತ್ತು ಜುಲೈ 2005ರ ಇನ್ನೊಂದು ವರದಿಯಾದ ಆಫ್ರಿಕಾ-ಅಪ್ ಇನ್ ಸ್ಮೋಕ್?] ಗಳಲ್ಲಿ ವಿಶೇಷವಾಗಿ ಆಫ್ರಿಕಾದಲ್ಲಿ ಕಡಿಮೆ ಮಳೆ ಮತ್ತು ವಿಪರೀತ ಹವಾಗುಣ ವಿದ್ಯಮಾನಗಳಿಂದಾಗಿ ಹಸಿವು ಮತ್ತು ರೋಗಗಳು ಹೆಚ್ಚಾಗುವುವೆಂದು ಹೇಳಲಾಗಿದೆ. ಇವುಗಳ ಪರಿಣಾಮಗಳಿಗೆ ತುತ್ತಾದವರ ಬೆಳವಣಿಗೆಯ ಮೇಲೆ ತೀವ್ರ ಪರಿಣಾಮಗಳುಂಟಾಗುವ ಸಾಧ್ಯತೆಗಳಿವೆ.
ಕಾಡುಗಳು
ಬ್ರಿಟಿಶ್ ಕೊಲಂಬಿಯಾ]]ದ ಪೈನ್ ಕಾಡುಗಳು ಇತ್ತೀಚೆಗೆ ಪೈನ್ ಬೀಟ್‌ಲ್ ಎಂಬ ಕೀಟದಿಂದ ಪೀಡಿತವಾಗಿದ್ದು, ಇದು 1998ರಿಂದೀಚೆಗೆ ತೀವ್ರ ಚಳಿಗಾಲಗಳ ಕೊರತೆಯಿಂದಾಗಿ ಅಡ್ಡಿಯಿಲ್ಲದೆ ಹರಡಲು ಕಾರಣವಾಗಿದೆ; ತೀವ್ರ ಚಳಿಗಾಲವು ಆರಂಭವಾದ ಕೆಲದಿನಗಳಲ್ಲೇ ಪರ್ವತಗಳ ಹೆಚ್ಚಿನ ಪೈನ್ ಬೀಟ್‌ಲ್‍ಗಳು ಶೈತ್ಯವನ್ನು ತಡೆಯಲಾಗದೆ ಸಾವನ್ನಪ್ಪುತ್ತಿದ್ದು ಈ ರೀತಿಯ ಪಿಡುಗುಗಳನ್ನು ನೈಸರ್ಗಿಕ ರೀತಿಯಲ್ಲಿ ತಡೆಯಲಾಗುತ್ತಿತ್ತು. ಈ ಪೀಡನೆಯು ಪ್ರಾಂತ್ಯದ ಸುಮಾರು ಅರ್ಧದಷ್ಟು (33 ಮಿಲಿಯನ್ ಎಕರೆಗಳು ಅಥವಾ or 135,000 ಚದರ ಕಿ.ಮೀ) 17 ನವೆಂಬರ್r 2008 ಲಾಡ್ಜ್‌ಪೋಲ್ ಪೈನ್ ಮರಗಳನ್ನು (ನವೆಂಬರ್ 2008ರಂತೆ) ಕೊಂದಿದ್ದು ಇದು ಹಿಂದೆ ದಾಖಲಾದ ಯಾವುದೇ ಕೀಟದ ಪಿಡುಗಿಗಿಂತ ಗಣನೀಯವಾಗಿ ಬೃಹತ್ ಗಾತ್ರದ್ದಾಗಿದೆಹಾಗೂ ಭೂಖಂಡದ ವಿಭಜನೆಯ ಜಾಗದಲ್ಲಿ 2007ರಲ್ಲಿ ಬೀಸುತ್ತಿದ್ದ ಬಹಳ ವೇಗವಾದ ಗಾಳಿಯನ್ನೂ ದಾಟಿ ಅಲ್ಬರ್ಟಾಗೆ ಬಂದು ತಲುಪಿತು. ಇದೇ ರೀತಿಯ ಇನ್ನೊಂದು ಪಿಡುಗು, ಸ್ವಲ್ಪ ಸಣ್ಣ ಗಾತ್ರದಲ್ಲಿ 1999ರ ಹೊತ್ತಿಗೆ ಕೊಲೊರಾಡೋ, ವ್ಯೋಮಿಂಗ್, ಮತ್ತು ಮೊಂಟಾನಾಗಳಲ್ಲಿ ಆರಂಭವಾಯಿತು. ಯುನೈಟೆಡ್ ಸ್ಟೇಟ್ಸ್‌ನ ಅರಣ್ಯ ಇಲಾಖೆಯವರ ಪ್ರಕಾರ 2011 ಮತ್ತು 2013ರ ನಡುವೆ ಕೊಲೊರಾಡೋನ ಐದು ಇಂಚುಗಳಿಗಿಂತ ಹೆಚ್ಚು ಸುತ್ತಳತೆಯ ಸುಮಾರು ಎಲ್ಲಾ 5 e6acre ಲಾಡ್ಜ್‌ಪೋಲ್ ಪೈನ್ ಮರಗಳು ನಷ್ಟವಾಗುತ್ತವೆ  ಉತ್ತರದ ಅರಣ್ಯಗಳು ಇಂಗಾಲದ ತೊಟ್ಟಿಗಳಾಗಿರುವುದರಿಂದ, ಸತ್ತ ಅರಣ್ಯಗಳು ಇಂಗಾಲದ ಪ್ರಮುಖ ಮೂಲವಾಗಿದ್ದು ಇಂತಹ ಬೃಹತ್ ವಿಸ್ತಾರದ ಅರಣ್ಯಗಳ ನಷ್ಟದಿಂದಾಗಿ  ಜಾಗತಿಕ ತಾಪಮಾನ ಏರಿಕೆಯ ಮೇಲೆ ಧನಾತ್ಮಕ ಪ್ರಭಾವವುಂಟಾಗುತ್ತದೆ. ನಿಕೃಷ್ಟ ವರುಷಗಳ ಅವಧಿಯಲ್ಲಿ ಬೀಟ್‌ಲ್ ಪಿಡುಗಿನಿಂದುಂಟಾಗುವ ಇಂಗಾಲದ ಹೊರಸೂಸುವಿಕೆಯು ಇಡೀ ಕೆನಡಾದ ವಾರ್ಷಿಕ ಸರಾಸರಿ ಕಾಳ್ಗಿಚ್ಚುಗಳ ಇಂಗಾಲ ಹೊರಸೂಸುವಿಕೆ ಅಥವಾ ಆ ದೇಶದ ಐದು ವರುಷಗಳ ಸಾರಿಗೆ ಚಲನೆಯಿಂದುಂಟಾಗುವ ಇಂಗಾಲ ಹೊರಸೂಸುವಿಕೆಗೆ ಸಮಾನವಾಗಿವೆ ಕೂಡಲೇ ಉಂಟಾಗುವ ಜೀವವ್ಯವಸ್ಥೆಯ ಮತ್ತು ಆರ್ಥಿಕವ್ಯವಸ್ಥೆಗಳ ಮೇಲಿನ ಪರಿಣಾಮಗಳನ್ನು ಬಿಟ್ಟರೆ, ಈ ಸತ್ತ ಬೃಹತ್ ಅರಣ್ಯಗಳಿಗೆ ಕಾಳ್ಗಿಚ್ಚಿನ ಅಪಾಯವಿದೆ. ಬೆಚ್ಚಗಾಗುತ್ತಿರುವ ಹವಾಗುಣದಿಂದಾಗಿ ಹಲವಾರು ಆರೋಗ್ಯಪೂರ್ಣ ಅರಣ್ಯಗಳಿಗೂ ಕಾಳ್ಗಿಚ್ಚುಗಳ ಅಪಾಯ ಬಂದೊದಗಿದೆ. ಉತ್ತರ ಅಮೆರಿಕಾದ ಬೋರಿಯಲ್ ಅರಣ್ಯಗಳ ಹತ್ತು ವರ್ಷಗಳ ಕಾಳ್ಗಿಚ್ಚಿನ ಸರಾಸರಿಯು ಹಲವಾರು ದಶಕಗಳವರೆಗೆ 10,000 km²(2.5 ಮಿಲಿಯನ್ ಎಕರೆಗಳು)ನಷ್ಟಿದ್ದುದು 1970ರಿಂದೀಚೆಗೆ ವಾರ್ಷಿಕವಾಗಿ 28,000 km²(7 ಮಿಲಿಯನ್ ಎಕರೆಗಳು)ನಷ್ಟಾಗಿದೆ ಈ ಬದಲಾವಣೆಯು ಅರಣ್ಯ ನಿರ್ವಹಣಾ ಪದ್ಧತಿಗಳಲ್ಲಿ ಆಗಿರಬಹುದಾದ ಬದಲಾವಣೆಗಳಿಂದ ಆಗಿರಬಹುದಾದರೂ, ಪಶ್ಚಿಮ ಯು.ಎಸ್ ನಲ್ಲಿ 1986ರಿಂದೀಚಿನ ಸಮಯದಲ್ಲಿ 1970ರಿಂದ 1986ರವರೆಗಿನ ಅವಧಿಯನ್ನು ಪರಿಗಣಿಸುವುದಾದಲ್ಲಿ ಬಿಸಿಯಾದ ಬೇಸಿಗೆಗಳಿಂದಾಗಿ ದೊಡ್ಡ ಕಾಳ್ಗಿಚ್ಚುಗಳು ನಾಲ್ಕುಪಟ್ಟು ಮತ್ತು ಸುಟ್ಟುಹೋದ ಅರಣ್ಯದ ವಿಸ್ತೀರ್ಣವು ಆರುಪಟ್ಟು ಹೆಚ್ಚಾಗಿದೆ. ಇದೇ ರೀತಿಯ ಕಾಳ್ಗಿಚ್ಚು ಚಟುವಟಿಕೆಗಳು ಕೆನಡಾದಲ್ಲಿ 1920ರಿಂದ 1999ರವರೆಗೆ ವರದಿಯಾಗಿವೆ1997ರಿಂದೀಚೆಗೆ ಇಂಡೋನೇಶಿಯಾದ ಕಾಳ್ಗಿಚ್ಚುಗಳೂ ಕೂಡ ನಾಟಕೀಯ ಪ್ರಮಾಣದಲ್ಲಿ ಹೆಚ್ಚಾಗಿದೆ. ಅರಣ್ಯಗಳಲ್ಲಿರುವ ಕೃಷಿಯ ಭಾಗವನ್ನು ಅಚ್ಚುಕಟ್ಟು ಮಾಡುವ ಸಲುವಾಗಿ ಹಲವಾರು ಬಾರಿ ಈ ಬೆಂಕಿಗಳನ್ನು ಹಚ್ಚಲಾಗುತ್ತದೆ. ಇದರಿಂದಾಗಿ ಈ ಪ್ರಾಂತ್ಯದ ದೊಡ್ಡ ಪೀಟ್ ಜೌಗುಪ್ರದೇಶಗಳಿಗೆ ಬೆಂಕಿ ಹತ್ತಿಕೊಂಡು ಈ ಪೀಟ್ ಜೌಗುಗಳ ಎಂಕಿಯಿಂದ ಹೊರಸೂಸುವ CO₂ನ ಪ್ರಮಾಣವು ಫಾಸಿಲ್ ಫ್ಯುಯೆಲ್ ಕಂಬಶ್ಚನ್‌ನಿಂದ ಹುಟ್ಟಿಕೊಳ್ಳುವ CO₂ನ ಶೇಕಡಾ 15ರಷ್ಟಿದೆ.<r
ಪರ್ವತಗಳು
ಪರ್ವತಗಳು ಭೂಮಿಯ ಒಟ್ಟು ಮೇಲ್ಮೈನ ಸುಮಾರು ಶೇಕಡಾ 25 ಭಾಗದಷ್ಟಿದ್ದು ಜಾಗತಿಕ ಜನಸಂಖ್ಯೆಯ ಹತ್ತನೇ ಒಂದು ಭಾಗಕ್ಕೆ ಆಶ್ರಯ ನೀಡಿವೆ. ಜಾಗತಿಕ ಹವಾಗುಣದಲ್ಲಿನ ಬದಲಾವಣೆಗಳು ಪರ್ವತಗಳಲ್ಲಿ ವಾಸಿಸುವವರಿಗೆ ಹಲವಾರು ಅಪಾಯಗಳನ್ನೊಡ್ಡುವ ಸಾಧ್ಯತೆಗಳಿವೆ ಸಂಶೋಧಕರು ಕಾಲಾನುಕ್ರಮದಲ್ಲಿ ಹವಾಗುಣ ಬದಲಾವಣೆಯು ಪರ್ವತ ಹಾಗೂ ತಗ್ಗುಪ್ರದೇಶಗಳ ಜೀವವ್ಯವಸ್ಥೆಗಳ ಮೇಲೆ, ಕಾಳ್ಗಿಚ್ಚುಗಳ ತೀವ್ರತೆ ಮತ್ತು ಮರುಕಳಿಸುವಿಕೆಯಲ್ಲಿ, ಅರಣ್ಯದ ಜೀವವ್ಯವಸ್ಥೆಯ ವೈವಿಧ್ಯತೆಯ ಮೇಲೆ ಹಾಗೂ ನೀರಿನ ವಿತರಣೆಯ ಮೇಲೆ ಪರಿಣಾಮ ಬೀರಬಹುದೆಂದು ನಿರೀಕ್ಷಿಸುತ್ತಿದ್ದಾರೆ.ಅಧ್ಯಯನಗಳ ಪ್ರಕಾರ ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಹವಾಗುಣವು ಇನ್ನೂ ಬೆಚ್ಚಗಾದರೆ  ಕಡಿಮೆ ಎತ್ತರದಲ್ಲಿರುವ ಪರಿಸರಗಳು ಎತ್ತರದ ಆಲ್‌ಪೈನ್ ವಲಯದವರೆಗೂ ಹರಡುವ ಸಾಧ್ಯತೆಗಳಿವೆ ಜೊಯೆಲ್ ಬಿ. ಸ್ಮಿಥ್ ಮತ್ತು ಡೆನಿಸ್ ಟಿರ್ಪಾಕ್ US-EPA ಡಿಸೆಂಬರ್ 1989 ಈ ರೀತಿಯ ಸ್ಥಳಾಂತರದಿಂದಾಗಿ ಅಪರೂಪದ ಆಲ್‌ಪೈನ್ ಹುಲ್ಲುಗಾವಲುಗಳು ಮತ್ತು ಇತರ ಎತ್ತರಪ್ರದೇಶದ ನೆಲೆಗಳ ಮೇಲೆ ಇವು ಅತಿಕ್ರಮಣ ಮಾಡುತ್ತವೆ. ಹೆಚ್ಚು ಎತ್ತರಪ್ರದೇಶಗಳಲ್ಲಿರುವ ಸಸ್ಯಗಳು ಮತ್ತು ಪ್ರಾಣಿಗಳು ಸ್ಥಳೀಯ ಹವಾಗುಣದ ದೀರ್ಘಕಾಲೀನ ಬದಲಾವಣೆಗಳಿಗೆ ಹೊಂದಿಕೊಳ್ಳಲು ಪರ್ವತಗಳಲ್ಲಿ ಮತ್ತೂ ಎತ್ತರಕ್ಕೆ ಹೋಗುವುದರಿಂದ ಹೊಸ ನೆಲೆಗಳಿಗೆ ಬಹಳ ಕಡಿಮೆ ಸ್ಥಳ ದೊರಕುವುದು. ಹವಾಗುಣದ ಬದಲಾವಣೆಗಳು ಪರ್ವತ ಹಿಮಾಚ್ಛಾದನೆ ಮತ್ತು ಗ್ಲೇಶಿಯರ್‌ಗಳ ಆಳದ ಮೇಲೆ ಪರಿಣಾಮ ಬೀರುತ್ತವೆ. ಅವುಗಳ ಋತುಮಾನ ಕರಗುವಿಕೆಯಲ್ಲಿ ಯಾವುದೇ ಮಟ್ಟದ ಬದಲಾವಣೆಗಳು ಪರ್ವತಗಳ ಕರಗಿದ ತಾಜಾನೀರಿನ ಹರಿವಿನ ಮೇಲೆ ಅವಲಂಬಿತವಾಗಿರುವ ಪ್ರದೇಶಗಳಮೇಲೆ ಬಲವಾದ ಪ್ರಭಾವ ಬೀರಬಹುದು. ಹೆಚ್ಚುವ ಉಷ್ಣತೆಯಿಂದಾಗಿ ಹಿಮವು ವಸಂತಕಾಲದಲ್ಲಿ ಬೇಗನೆ ಮತ್ತು ಹೆಚ್ಚು ವೇಗವಾಗಿ ಕರಗುವುದರಿಂದ ಹರಿವಿನ ಸಮಯ ಮತ್ತು ವಿತರಣೆಯಲ್ಲಿ ವ್ಯತ್ಯಾಸಗಳುಂಟಾಗಬಹುದು. ಈ ಬದಲಾವಣೆಗಳು ನೈಸರ್ಗಿಕ ವ್ಯವಸ್ಥೆಗಳು ಹಾಗೂ ಮಾನವ ಉಪಯೋಗಕ್ಕೆ ಬರುವಂತಹ ತಾಜಾನೀರಿನ ಲಭ್ಯತೆಯ ಮೇಲೆ ಪ್ರಭಾವ ಬೀರಬಹುದು
ಜೀವವ್ಯವಸ್ಥೆಗಳ ಉತ್ಪಾದಕತೆ
ಸ್ಮಿತ್ ಮತ್ತು ಹಿಟ್ಜ್ 2003ರಲ್ಲಿ ಮಂಡಿಸಿದ ಲೇಖನವೊಂದರ ಪ್ರಕಾರ ಸರಾಸರಿ ಜಾಗತಿಕ ತಾಪಮಾನದ ಏರಿಕೆ ಹಾಗೂ ಜೀವವ್ಯವಸ್ಥೆಯ ಉತ್ಪಾದನಾ ಸಾಮರ್ಥ್ಯಗಳ ನಡುವಿನ ಸಂಬಂಧವು ಲಾಕ್ಷಣಿಕವಾದ್ದೆಂದು ತಾರ್ಕಿಕವಾಗಿ ಊಹಿಸಬಹುದು. ಇಂಗಾಲದ ಡೈಯಾಕ್ಸೈಡ್‌ನ ಹೆಚ್ಚುವ ಸಾಂದ್ರತೆಯು ಗಿಡಮರಗಳ ಬೆಳವಣಿಗೆಗೆ ಹೆಚ್ಚು ಪೂರಕವಾಗುವುದು ಮಾತ್ರವಲ್ಲದೆ ಹೆಚ್ಚು ನೀರನ್ನು ಬೇಡುತ್ತದೆ. ಹೆಚ್ಚಿನ ತಾಪಮಾನಗಳು ಮೊದಮೊದಲಿನಲ್ಲಿ ಸಸ್ಯಗಳ ಬೆಳವಣಿಗೆಗೆ ಪೂರಕವಾಗಿ ಕಾಣಬಹುದು. ಕ್ರಮೇಣವಾಗಿ ಉಚ್ಛ್ರಾಯವನ್ನು ತಲುಪಿದ ಈ ಬೆಳವಣಿಗೆಯು ಕ್ಷೀಣಿಸಲು ಆರಂಭಿಸುವುದು. {{cite web| IPCC ವರದಿಯ ಪ್ರಕಾರ, 1.5–2.5°C(1980–99ರ ಅವಧಿಗೆ ಸಂಬಂಧಿಸಿದಂತೆ)ಕ್ಕಿಂತ ಹೆಚ್ಚಾಗುವ ಸರಾಸರಿ ಜಾಗತಿಕ ತಾಪಮಾನವು ಜೀವವ್ಯವಸ್ಥೆಯ ಸರಕುಗಳು ಹಾಗೂ ಸೇವೆಗಳ ಮೇಲೆ ಗಣನೀಯವಾದ ಋಣಾತ್ಮಕ ಪರಿಣಾಮವನ್ನುಂಟುಮಾಡುತ್ತದೆ. ಉದಾ. ನೀರು ಮತ್ತು ಆಹಾರ ಸರಬರಾಜುndex.shtml Swiss Canopy Crane Project] ನಡೆಸಿದ ಸಂಶೋಧನೆಯ ಪ್ರಕಾರ ಮೆಲುಗತಿಯಲ್ಲಿ ಬೆಳೆಯುವ ಮರಗಳು ಹೆಚ್ಚಿನ CO{{sub|2}} ಮಟ್ಟಗಳಿಂದ ಕೆಲಕಾಲದವರೆಗೆ ಮಾತ್ರ ಉದ್ದೀಪನಗೊಳ್ಳುತ್ತವೆ ಆದರೆ ಲಿಯಾನಾದಂತಹ ತೀವ್ರಗತಿಯಲ್ಲಿ ಬೆಳೆಯುವ ಮರಗಳು ದೀರ್ಘಕಾಲದವರೆಗೆ ಇದರ ಉಪಯೋಗ ಪಡೆದುಕೊಳ್ಳುತ್ತವೆ. ಸಾಮಾನ್ಯವಾಗಿ, ಆದರೆ ವಿಶೇಷವಾಗಿ ಮಳೆಕಾಡುಗಳಲ್ಲಿ, ಇದರಿಂದಾಗಿ ಲಿಯಾನಾ ಜಾತಿಯ ಮರಗಳ ಸಂಖ್ಯೆ ಹೆಚ್ಚುವುದು; ಮತ್ತು ಅವುಗಳು ಇತರ ಮರಗಳಿಗಿಂತ ಹೆಚ್ಚು ಬೇಗನೆ ಕೊಳೆತುಹೋಗುವುದರಿಂದ ಅವುಗಳ ಇಂಗಾಲಾಂಶವು ಬಹುಬೇಗನೆ ವಾತಾವರಣಕ್ಕೆ ಮರಳಿ ಸೇರಿಕೊಳ್ಳುವುದು. ಮಂದಗತಿಯಲ್ಲಿ ಬೆಳೆಯುವ ಮರಗಳು ವಾತಾವರಣದಲ್ಲಿನ ಇಂಗಾಲವನ್ನು ಹಲವಾರು ದಶಕಗಳವರೆಗೆ ಹಿಡಿದಿಟ್ಟುಕೊಂಡಿರುತ್ತವೆ.
ಆರೋಗ್ಯ
ಹವಾಮಾನ ಬದಲಾವಣೆಯು ಕಾಯಿಲೆಗಳು ಮತ್ತು ಅಕಾಲಿಕ ಸಾವುಗಳ ತೊಂದರೆಗಳಿಗೆ ಕಾರಣವಾಗುತ್ತದೆ. ಆಯಾ ಪ್ರದೇಶದ ಆರ್ಥಿಕ ಬೆಳವಣಿಗೆಯು ಹವಾಗುಣ ಬದಲಾವಣೆಗೆ ಹೊಂದಿಕೊಳ್ಳುವುದರ ಮೇಲೆ ಪರಿಣಾಮ ಬೀರುತ್ತದೆ. IPCC ವರದಿಯ ಪ್ರಕಾರ ಈ ಕೆಳಗಿನ ಲಕ್ಷಣಗಳು ತೋರಿಬರುವುದು ಸಾಧ್ಯವಿದೆ: ಆರೋಗ್ಯದ ಮೇಲಿನ ಕೆಲವು ಋಣಾತ್ಮಕ ಪರಿಣಾಮಗಳೆಂದರೆ ಹೆಚ್ಚಿದ ಆಹಾರ ಪೋಷಕಾಂಶಗಳ ಕೊರತೆ, ಉಷ್ಣ ಅಲೆಗಳಿಂದ ಹೆಚ್ಚಿದ ಸಾವುಗಳು, ಕಾಯಿಲೆಗಳು ಮತ್ತು ಅಪಘಾತಗಳು, ಪ್ರವಾಹಗಳು, ಚಂಡಮಾರುತಗಳು, ಕಾಳ್ಗಿಚ್ಚುಗಳು ಮತ್ತು ಬರಗಳು, ಹಾಗೂ ಹೆಚ್ಚು ಪುನರಾವರ್ತನೆಯಾಗುವ ಹೃದಯ-ಶ್ವಾಸಕೋಶ ಕಾಯಿಲೆಗಳು. ಅಕ್ಯಾಡೆಮಿಕ್ಸ್ 2009ರಲ್ಲಿ ನಡೆಸಿದ ಅಧ್ಯಯನವೊಂದರ ಪ್ರಕಾರ ಹವಾಗುಣ ಬದಲಾವಣೆ ಮತ್ತು ಜಾಗತಿಕ ತಾಪಮಾನ ಏರಿಕೆ - ಇವೆರಡೂ 21ನೇ ಶತಮಾನದಲ್ಲಿ ಮಾನವ ಆರೋಗ್ಯಕ್ಕೆ ಇರುವ ಅತಿ ದೊಡ್ಡ ಅಪಾಯಗಳು ಎನ್ನಲಾಗಿದೆ.
ತಾಪಮಾನ ಏರಿಕೆಯ ನೇರ ಪರಿಣಾಮಗಳು
ಮನುಷ್ಯರ ಮೇಲೆ ಹವಾಗುಣ ಬದಲಾವಣೆಯ ಬಹಳ ನೇರವಾದ ಪರಿಣಾಮವು ಬಹುಶಃ ಹೆಚ್ಚಿದ ತಾಪಮಾನದಿಂದಲೇ ಉಂಟಾಗಬಹುದು. ವಿಪರೀತ ಹೆಚ್ಚು ತಾಪಮಾನಗಳಿಂದ ಪ್ರತಿದಿನವೂ ಸಾಯುವ ಜನರ ಸಂಖ್ಯೆಯು ಹಲವಾರು ಕಾರಣಗಳಿಂದ ಜಾಸ್ತಿಯಾಗುತ್ತದೆ: ಹೃದಯದ ತೊಂದರೆಗಳಿರುವ ಜನರ ಕಾರ್ಡಿಯೋವ್ಯಾಸ್ಕ್ಯುಲಾರ್ ವ್ಯವಸ್ಥೆಗಳು ಅವರ ದೇಹಗಳನ್ನು ತಂಪಗಿಡಲು ಹೆಚ್ಚು ಕಷ್ಟಪಟ್ಟು ಕೆಲಸಮಾಡಬೇಕಾಗುತ್ತದೆ ಮತ್ತು ಇದರಿಂದಾಗಿ ಸುಸ್ತು ಮತ್ತು ಉಸಿರಾಟದ ತೊಂದರೆಗಳು ಹೆಚ್ಚುತ್ತವೆ. ಡಾಕ್ಟರುಗಳ ಎಚ್ಚರಿಕೆಯ ಪ್ರಕಾರ ಜಾಗತಿಕ ತಾಪಮಾನ ಏರಿಕೆಯೆಂದರೆ ಹೆಚ್ಚು ಹೃದಯಸಂಬಂಧೀ ಕಾಯಿಲೆಗಳು ಎಂದೆನ್ನಬಹುದು ಹೆಚ್ಚಿನ ವಾಯು ಉಷ್ಣತೆಯು ನೆಲದ ಮಟ್ಟದಲ್ಲಿ ಓಜೋನಿನ ಸಾಂದ್ರತೆಯನ್ನು ಹೆಚ್ಚುಮಾಡುತ್ತದೆ. ಕೆಳಮಟ್ಟದ ವಾತಾವರಣದಲ್ಲಿ ಓಜೋನ್ ಒಂದು ಹಾನಿಯನ್ನುಂಟುಮಾಡುವ ಮಾಲಿನ್ಯಕಾರಕವಾಗಿದೆ. ಅದು ಶ್ವಾಸಕೋಶದ ಅಂಗಾಂಶಗಳಿಗೆ ಹಾನಿಯನ್ನುಂಟುಮಾಡುತ್ತದೆ ಮತ್ತು ಅಸ್ತಮಾ ಇಲ್ಲವೇ ಇನ್ನಾವುದೇ ಶ್ವಾಸಕೋಶದ ತೊಂದರೆಗಳಿರುವ ಜನರಿಗೆ ತೊಂದರೆಗಳನ್ನುಂಟುಮಾಡುತ್ತದೆ ಏರುತ್ತಿರುವ ತಾಪಮಾನಗಳು ಸಾವುಗಳ ಮೇಲೆ ಎರಡುರೀತಿಯ ವಿರುದ್ಧವಾದ ನೇರ ಪರಿಣಾಮಗಳನ್ನುಂಟುಮಾಡುತ್ತವೆ: ಚಳಿಗಾಲದಲ್ಲಿ ಹೆಚ್ಚು ತಾಪಮಾನವು ಚಳಿಯಿಂದುಂಟಾಗುವ ಸಾವುಗಳನ್ನು ತಡೆಗಟ್ಟಿದರೆ, ಬೇಸಿಗೆಯಲ್ಲಿ ಇದೇ ಹವಾಗುಣವು ಉಷ್ಣತೆಯಿಂದುಂಟಾಗುವ ಸಾವುಗಳ ಸಂಖ್ಯೆಯನ್ನು ಹೆಚ್ಚುಮಾಡುತ್ತದೆ. ಈ ಎರಡೂ ಪರಿಣಾಮಗಳ ಒಟ್ಟು ಸ್ಥಳೀಯ ಪರಿಣಾಮವು ಆ ಪ್ರದೇಶದ ಆಗಿನ ಹವಾಮಾನವನ್ನು ಆಧರಿಸಿರುತ್ತದೆ. ಪಾಲುಟಿಕಾಫ್ et al. (1996)ರ ಲೆಕ್ಕಾಚಾರದ ಪ್ರಕಾರ ಇಂಗ್ಲೆಂಡ್ ಮತ್ತು ವೇಲ್ಸ್‌ನಲ್ಲಿನ ತಾಪಮಾನವು 1 °Cಯಷ್ಟು ಹೆಚ್ಚಾದಲ್ಲಿ ಉಳಿಯುವ ಪ್ರಾಣಗಳ ಸಂಖ್ಯೆಯು ಉಷ್ಣತೆ ಹೆಚ್ಚಾದುದರಿಂದ ಕಳೆದುಕೊಳ್ಳುವ ಪ್ರಾಣಗಳ ಸಂಖ್ಯೆಗಿಂತ ಹೆಚ್ಚಾಗಿರುತ್ತದೆ ಮತ್ತು ಇದರಿಂದ ಅಲ್ಲಿನ ಸರಾಸರಿ ವಾರ್ಷಿಕ ಸಾವುಗಳ ಸಂಖ್ಯೆಯಾದ 7000ವು ಕಡಿಮೆಯಾಗುತ್ತದೆ. ಆದರೆ ಕೀಟಿಂಗ್ et al. (2000)ರವರು "ಹೆಚ್ಚಿನ ಉಷ್ಣತೆಯಿಂದುಂಟಾಗುವ ಯಾವುದೇ ಸಾವುಗಳ ಸಂಖ್ಯೆಗಿಂತ ಚಳಿಯಿಂದುಂಟಾಗುವ ಸಾವುಗಳ ಸಂಖ್ಯೆಯು ಬಹಳ ಕಡಿಮೆ ಸಮಯದಲ್ಲಿ ಇಳಿಕೆಯಾಗುತ್ತದೆ.ಯುನೈಟೆಡ್ ಸ್ಟೇಟ್ಸ್, ಯುರೋಪ್ ಹಾಗೂ ಉಷ್ಣವಲಯದ ಹೊರಗಿರುವ ಹೆಚ್ಚುಕಡಿಮೆ ಎಲ್ಲಾ ದೇಶಗಳಲ್ಲಿ ಉಷ್ಣತೆಯಿಂದುಂಟಾಗುವ ಸಾವುಗಳಿಗಿಂತ ಶೈತ್ಯದಿಂದುಂಟಾಗುವ ಸಾವುಗಳ ಸಂಖ್ಯೆ ಜಾಸ್ತಿಯಿದೆ.1979–1999ರ ಕಾಲಘಟ್ಟದಲ್ಲಿ ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಸಂಭವಿಸಿದ ಒಟ್ಟು 3,829 ಸಾವುಗಳು ಹವಾಮಾನದ ವಿಪರೀತ ಉಷ್ಣತೆಯಿಂದಾಗಿ ಆಗಿದ್ದರೆ ಇದೇ ವೇಳೆಗೆ ಸಂಭವಿಸಿದ ಒಟ್ಟು 13,970 ಸಾವುಗಳು ಹೈಪೋಥರ್ಮಿಯಾದಿಂದ ಉಂಟಾಗಿದ್ದವು. ಯುರೋಪ್‌ನಲ್ಲಿ ಉಷ್ಣತೆಗೆ ಸಂಬಂಧಿಸಿದ ಸಾವುಗಳ ಸಂಖ್ಯೆ ಉತ್ತರ ಫಿನ್ಲೆಂಡ್‌ನಲ್ಲಿ 304, ಅಥೆನ್ಸ್‌ನಲ್ಲಿ 445 ಹಾಗೂ ಲಂಡನ್‌ನಲ್ಲಿ 40 ಆಗಿದ್ದರೆ ಇವೇ ಪ್ರದೇಶಗಳಲ್ಲಿನ ಚಳಿಗೆ ಸಂಬಂಧಿಸಿದ ಸಾವುಗಳ ಸಂಖ್ಯೆಯು ಅದೇ ಸರದಿಯಲ್ಲಿ 2457, 2533, ಮತ್ತು 3129 ಆಗಿದ್ದಿತು.  ಕೀಟಿಂಗ್et al.  (2000)ರ ಪ್ರಕಾರ, “ಯುರೋಪಿನ ಜನಸಂಖ್ಯೆಯು 13.5°C ರಿಂದ 24.1°Cಯಷ್ಟು ಸರಾಸರಿ ಬೇಸಿಗೆ ಉಷ್ಣತೆಗೆ ಯಶಸ್ವಿಯಾಗಿ ಹೊಂದಿಕೊಂಡಿರುವುದರಿಂದ, ಮುಂದಿನ ಅರ್ಧ ಶತಮಾನದಲ್ಲಿ ಉಂಟಾಗುವುದೆಂದು ಹೇಳಲಾಗಿರುವ ಜಾಗತಿಕ ತಾಪಮಾನ ಏರಿಕೆಯ ಜತೆಗೂ ಉಷ್ಣತೆಗೆ ಸಂಬಂಧಿಸಿದ ಮಿತಸಂಖ್ಯೆಯ ಸಾವುಗಳ ಜತೆಗೆ ಹೊಂದಿಕೊಳ್ಳುವುದೆಂದು ಅಂದಾಜು ಮಾಡಬಹುದು. ಒಂದು ಸರ್ಕಾರೀ ವರದಿಯ ಅಂಕಿ ಅಂಶಗಳು ಇತ್ತೀಚೆಗೆ ಹೆಚ್ಚಿರುವ ಉಷ್ಣತೆಯಿಂದಾಗಿ ಕಡಿಮೆಯಾಗಿರುವ ಸಾವುಗಳನ್ನು ತೋರಿಸುತ್ತಲೇ ಈ ಉಷ್ಣತೆಯ ಹೆಚ್ಚಳ ಹೀಗೇ ಮುಂದುವರೆದಲ್ಲಿ ಭವಿಷ್ಯದ ಯುನೈಟೆಡ್ ಕಿಂಗ್‌ಡಂನಲ್ಲಿ ಸಾವುಗಳು ಹೆಚ್ಚುವುವೆಂದು ಹೇಳುತ್ತದೆ2003ರ ಯುರೋಪಿಯನ್ ಉಷ್ಣ ಅಲೆ]]ಗಳಿಂದ 22,000–35,೦೦೦ ಜನರು ಸಾವಿಗೀಡಾಗಿರುವರೆಂದು ಸಾಮಾನ್ಯ ಮರ್ತ್ಯತಾ ದರಗಳಿಂದ ತಿಳಿದುಬರುತ್ತದೆನ ಪೀಟರ್ ಎ. ಸ್ಟಾಟ್‌ 90% ವಿಶ್ವಾಸದೊಡನೆ 2003ರ ಬೇಸಿಗೆ ಉಷ್ಣ ಅಲೆಗಳಿಂದ ಉಂಟಾದ ಕಡೆಯಪಕ್ಷ ಅರ್ಧದಷ್ಟು ನಷ್ಟಕ್ಕೆ ಹಿಂದಿನ ಮಾನವ ಪ್ರಭಾವವೇ ಕಾರಣವಾಗಿತ್ತೆಂದು ಲೆಕ್ಕಾಚಾರ ಮಂಡಿಸಿದರು.
ಕಾಯಿಲೆಗಳ ಹರಡುವಿಕೆ
ಜಾಗತಿಕ ತಾಪಮಾನ ಏರಿಕೆಯು ಡೆಂಗು ಜ್ವರ]ವೆಸ್ಟ್ ನೈಲ್ ವೈರಸ್ಹಾಗೂ ಮಲೇರಿಯಾದಂತಹ ಸಾಂಕ್ರಾಮಿಕ ರೋಗಗಳನ್ನು ಹರಡುವ ವಾಹನಗಳಿಗೆ ಅನುಕೂಲಕರ ವಾತಾವರಣವಾಗಿ ಪರಿಣಮಿಸಬಹುದು. ಬಡರಾಷ್ಟ್ರಗಳಲ್ಲಿ ಇಂತಹ ರೋಗಗಳು ಹೆಚ್ಚುಹೆಚ್ಚು ಸಂಖ್ಯೆಯಲ್ಲಿ ಕಂಡುಬರಬಹುದು. ಇಂತಹ ರೋಗಗಳನ್ನು ಲಸಿಕೆಗಳ ಮೂಲಕ, ಜೌಗುಪ್ರದೇಶಗಳನ್ನು ಒಣಗಿಸುವುದು ಹಾಗೂ ಕೀಟನಾಶಕಗಳ ಬಳಕೆಯಿಂದ ತಡೆಹಿಡಿದಿರುವಂತಹ ಶ್ರೀಮಂತ ರಾಷ್ಟ್ರಗಳಲ್ಲಿ ಇದರ ಋಣಾತ್ಮಕ ಪರಿಣಾಮಗಳು ಆರೋಗ್ಯದ ಮೇಲಲ್ಲದಿದ್ದರೂ ಆರ್ಥಿಕ ಪರಿಸ್ಥಿತಿಯ ಮೇಲೆ ಕಂಡುಬರಬಹುದು. World Health Organization (WHO)ನ ಪ್ರಕಾರ ಜಾಗತಿಕ ತಾಪಮಾನ ಏರಿಕೆಯಿಂದ ಬ್ರಿಟನ್ ಮತ್ತು ಯುರೋಪುಗಳಲ್ಲಿ ಕೀಟಗಳು ಒಯ್ಯುವಂತಹ ರೋಗಗಳು ಹೆಚ್ಚಾಗುವುವು, ಏಕೆಂದರೆ ಉತ್ತರ ಯುರೋಪ್ ಬೆಚ್ಚಗಾಗುತ್ತಿದ್ದಂತೆಯೇ ಎನ್ಸಿಫ್ಯಾಲೈಟಿಸ್ ಮತ್ತುd ಲೈಮ್ ಖಾಯಿಲೆಗಳನ್ನು ಸಾಗಿಸುವ ತಿಗಣೆಗಳು- ಮತ್ತು ವಿಸೆರಲ್ ಲೀಶ್‌ಮೇನಿಯಾಸಿಸ್ ಅನ್ನು ಸಾಗಿಸುವ ಸ್ಯಾಂಡ್‌ಫ್ಲೈಗಳು ಅಲ್ಲಿಗೆ ವಲಸೆ ಹೋಗುವುದು ಖಚಿತವಾಗುತ್ತದೆ. ಇದಲ್ಲದೆ, ಯುರೋಪಿನಲ್ಲಿ ಯಾವಾಗಲೂ ಮಲೇರಿಯಾದ ಭೀತಿಯಿದ್ದೇ ಇದೆ. ಈ ಸಾಂಕ್ರಾಮಿಕ ರೋಗವು ಅಲ್ಲಿ ಕೊನೆಯ ಬಾರಿಗೆ ನೆದರ್‌ಲ್ಯಾಂಡ್ಸ್‌ನಲ್ಲಿ 1950ರ ದಶಕದಲ್ಲಿ ಕಂಡುಬಂದಿತ್ತು. ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಮಲೇರಿಯಾವು 1940ರವರೆಗೂ ಸುಮಾರು 36 ರಾಜ್ಯಗಳಲ್ಲಿ (ವಾಷಿಂಗ್ಟನ್, ನಾರ್ತ್ ಡಕೋಟಾ, ಮಿಚಿಗನ್ ಮತ್ತು ನ್ಯೂಯಾರ್ಕ್‌ಗಳನ್ನೂ ಒಳಗೊಂಡಂತೆ) ವ್ಯಾಪಕವಾಗಿದ್ದ ಸಾಂಕ್ರಾಮಿಕ ರೋಗವಾಗಿತ್ತು>  1949ರ ಹೊತ್ತಿಗೆ 4,650,000ಕ್ಕೂ ಹೆಚ್ಚು ಮನೆಗಳಲ್ಲಿ DDT ಚಿಮುಕಿಸಲಾದ ನಂತರ ಅಮೆರಿಕಾವು ತನ್ನ ಸಾರ್ವಜನಿಕ ಆರೋಗ್ಯ ಪರಿಸ್ಥಿತಿಯನ್ನು ಉತ್ತಮಪಡಿಸಿಕೊಂಡು ಮಲೇರಿಯಾದಿಂದ ಮುಕ್ತವಾಗಿದೆಯೆಂದು ಘೋಷಿಸಲಾಯಿತು World Health Organisation ಪ್ರತಿವರ್ಷವೂ ಸುಮಾರು 150,000 ಸಾವುಗಳು "ಹವಾಗುಣ ಬದಲಾವಣೆಯ ಕಾರಣದಿಂದ" ಉಂಟಾಗುತ್ತವೆಂದೂ, ಇವುಗಳಲ್ಲಿ ಅರ್ಧದಷ್ಟು ಸಾವುಗಳು ಏಷ್ಯಾ-ಪೆಸಿಫಿಕ್ ವಲಯದಲ್ಲಿ ಉಂಟಾಗುವುವೆಂದೂ ಅಂದಾಜು ಹಾಕಿತು., ಏಪ್ರಿಲ್ 8, 2008 ಏಪ್ರಿಲ್ 2008ರಲ್ಲಿ ನೀಡಿದ ಅದರ ವರದಿಯಲ್ಲಿ ಉಷ್ಣತೆಯಲ್ಲಿನ ಏರಿಕೆಯ ಕಾರಣದಿಂದಾಗಿ ಪಪುವಾ ನ್ಯೂಗಿನಿಯ ಹೈಲ್ಯಾಂಡ್ ಪ್ರದೇಶದಲ್ಲಿ ಮಲೇರಿಯಾ ಜ್ವರಗಳ ಸಂಖ್ಯೆ ಹೆಚ್ಚಾಗಲಿದೆಯೆಂದು ತಿಳಿಸಲಾಯಿತು.
ಮಕ್ಕಳು
2007ರಲ್ಲಿ, American Academy of Pediatrics ಜಾಗತಿಕ ಹವಾಮಾನ ಬದಲಾವಣೆ ಮತ್ತು ಮಕ್ಕಳ ಆರೋಗ್ಯ ದ ಬಗೆಗಿನ ನೀತಿಯ ವರದಿಯಲ್ಲಿ ಈ ರೀತಿಯಾಗಿ ಹೇಳಿದರು: ಹವಾಗುಣ ಬದಲಾವಣೆಯಿಂದ ನೇರವಾಗಿ ಆರೋಗ್ಯದ ಮೇಲೆ ಉಂಟಾಗಬಹುದಾದ ಕೆಲವು ಪರಿಣಾಮಗಳೆಂದರೆ ಹವಾಮಾನ ವೈಪರೀತ್ಯದ ಘಟನೆಗಳು and ನೈಸರ್ಗಿಕ ಅನಾಹುತಗಳು, ಹವಾಮಾನ-ಸೂಕ್ಶ್ಮ ಸಾಂಕ್ರಾಮಿಕರೋಗಗಳು, increases in ಹವಾಮಾಲಿನ್ಯ-ಸಂಬಂಧೀ ಖಾಯಿಲೆಗಳು, ಹಾಗೂ ಉಷ್ಣತೆಗೆ ಸಂಬಂಧಿಸಿದ, ಹೆಚ್ಚು ಮಾರಕವಾದ ಕಾಯಿಲೆಗಳು. ಈ ಎಲ್ಲಾ ಪಂಗಡಗಳಲ್ಲಿ, ಇತರ ವರ್ಗಗಳಿಗೆ ಹೋಲಿಸಿದಾಗ ಮಕ್ಕಳಿಗೆ ಉಂಟಾಗಬಹುದಾದ ಅಪಾಯಗಳು ಹೆಚ್ಚಾಗಿವೆ 2008-04-29ರಂದು, ಒಂದು UNICEF UK ವರದಿಯು ಕಂಡುಕೊಂಡ ಪ್ರಕಾರ ಜಾಗತಿಕ ತಾಪಮಾನ ಏರಿಕೆಯು ಈಗಾಗಲೆ ಪ್ರಪಂಚದಾದ್ಯಂತ ಹೆಚ್ಚು ಸೂಕ್ಷ್ಮವಾಗಿರುವ ಮಕ್ಕಳ ಜೀವನಮಟ್ಟವನ್ನು ಅಪಾಯಕ್ಕೊಡ್ಡಿರುವುದಷ್ಟೇ ಅಲ್ಲ, ವಿಶ್ವಸಂಸ್ಥೆಯ Millennium Development Goals ಅನ್ನು ಸಾಧಿಸಲು ಕಷ್ಟಕರ ಪರಿಸ್ಥಿತಿಯನ್ನು ತಂದೊಡ್ಡಿದೆ. ಜಾಗತಿಕ ತಾಪಮಾನ ಏರಿಕೆಯು ಶುದ್ಧ ನೀರು ಮತ್ತು ಆಹಾರ ಸಾಮಗ್ರಿಗಳು, ಅದರಲ್ಲೂ ವಿಶೇಷವಾಗಿ ಏಷ್ಯಾ ಮತ್ತು ಆಫ್ರಿಕಾಗಳಲ್ಲಿ ದುರ್ಲಭವಾಗುವ ಸಾಧ್ಯತೆಗಳಿವೆ. ಅನಾಹುತಗಳು, ಹಿಂಸೆ ಮತ್ತು ರೋಗಗಳು ಹೆಚ್ಚುಹೆಚ್ಚಾಗಿ ನಡೆಯುವುದರಿಂದ, ಭವಿಷ್ಯದ ಅತ್ಯಂತ ಬಡ ಮಕ್ಕಳ ಭವಿಷ್ಯವು ಬಹಳ ದುರ್ಗಮವಾಗಿದೆ.